Πόσο σεξισμό αντέχεις (και) στο ποδόσφαιρο; | el sombrero\nΠόσο σεξισμό αντέχεις (και) στο ποδόσφαιρο;\nΣάββατο 1η Ιουνίου. Ο τελικός του Τσάμπιονς Λιγκ, ανάμεσα σε Λίβερπουλ και Τότεναμ, βρίσκεται στο 17ο λεπτό και μεγάλη μερίδα του κόσμου έχει αρχίσει να βαριέται με το -μέτριο είναι η αλήθεια- θέαμα που παρουσιάζουν οι δύο αγγλικές ομάδες. Φαντάζομαι πολλοί από αυτούς έχουν πιάσει ήδη τα κινητά τους τηλέφωνα και χαζεύουν διάφορα θέματα, εκτός ποδοσφαίρου, στο διαδίκτυο, ή συνομιλούν στο messenger γι’ αυτόν που πρόκειται να ψηφίσουν στις εκλογές. Είναι η στιγμή που η Κίνσι Βολάνσκι, φορώντας τα απολύτως απαραίτητα, εισβάλλει στον αγωνιστικό χώρο του γηπέδου διαλύοντας τη νύστα. Είναι η στιγμή που ο διαιτητής διακόπτει, ορθώς, το παιχνίδι. Είναι η στιγμή που εκατοντάδες χιλιάδες «φίλοι του ποδοσφαίρου» βρίσκουν μια αφορμή για να ασχοληθούν με κάτι, αφού το αγωνιστικό κομμάτι, για πολλούς, έχει περάσει σε δεύτερη μοίρα. Οι κάμερες φυσικά και δεν δείχνουν την εισβολέα σύμφωνα πάντα με την πολιτική της UEFA.\nΣτο ημίχρονο, όπως συνηθίζω να κάνω, θα ανοίξω και εγώ το κινητό μου τηλέφωνο και θα κάνω μια σύντομη βόλτα στο Twitter (κυρίως) για να διαβάσω, με τη σειρά μου, τα πρώτα σχόλια και κάποια στατιστικά, για το παιχνίδι. Φυσικά, το πρώτο πράγμα που αντίκρισα ήταν οι φωτογραφίες, κυρίως από πίσω, της Βολάνσκι που έχουν κατακλύσει το τιέλ. Ήδη υπάρχουν χιλιάδες σχόλια, τα περισσότερα από αυτά, εννοείται, πως ήταν σεξιστικά ή προσπαθούσαν να κάνουν χιούμορ. Ελάχιστα, από όσα πρόλαβα να δω, το είχαν καταφέρει. Αν έπρεπε να βάλω μια λεζάντα στο, λυπηρό για εμένα, γεγονός αυτή θα ήταν λιτά και περιεκτικά: το ποδόσφαιρο του κώλου των ημερών μας. Ευτυχώς δεν ήθελαν κάποιο κείμενο τα παιδιά στο μπλογκ και γλίτωσα το βραδινό γράψιμο για την ανατομία του σώματος της μοντέλας .\nΘεωρείτε πως ήταν τυχαία η επιλογή του Τελικού του Τσάμπιονς Λιγκ για την εισβολή της Βολάνσκι; Φυσικά και όχι. Το μοντέλο, και σύζυγος του Μιχάλι Βοροντέφσκι, ιδιοκτήτη κάποιας πορνό ιστοσελίδας, είχε πετύχει την καλύτερη διαφήμιση, χωρίς να σπαταλήσει σχεδόν τίποτα σε ένα, ας μη γελιόμαστε και ας μην κρυβόμαστε πίσω από το δάχτυλό μας, άκρως σεξιστικό, στην πλειοψηφία του, κοινό που, πολλοί σε αυτό, γουστάρουν περισσότερο κι απ’ τον Τελικό του Τσάμπιονς Λιγκ, λίγη ακόμα, γυμνή, γυναικεία σάρκα. Οι εκατοντάδες χιλιάδες ακόλουθοι της Βολάνσκι στο Ιnstagram, σε λίγες μόνο ώρες μάλιστα, μετά το συμβάν, έφτασαν την ίδια τη σελίδα να σβήσει τον λογαριασμό της, και είμαι σίγουρος, χωρίς να ψάξω το θέμα, πως οι εγγραφές στο σάιτ που διαφήμιζε πάνω στο «καυτό» της ρούχο, πρέπει να γέμισαν με εκατοντάδες χιλιάδες ευρώ τις τσέπες του «έρωτά» της. Του ίδιου έρωτα που το βράδυ, μετά τον αγώνα, όταν και πήγε στο αστυνομικό τμήμα της Μαδρίτης, που την κρατούσαν, για να της συμπαρασταθεί, ανέβαζε στο διαδίκτυο βίντεο, με τον ίδιο να της χαϊδεύει τα οπίσθια, γελώντας, μπροστά σε δεκάδες «αρσενικά παλαιάς κοπής» που είχαν μαζευτεί εκεί και γελούσαν με τη σειρά τους, θυμίζοντας εκείνη τη σκηνή απ’ την Οδύσσεια του Διαστήματος του Κιούμπρικ, όταν οι πίθηκοι ανακαλύπτουν τον αρχαίο και ιερό λίθο.\n«Υπάρχει σεξισμός στο ποδόσφαιρο». Τι λέτε να πάμε ένα χρόνο πίσω στο Μουντιάλ της Ρωσίας; Ο πρώην διεθνής Γάλλος, και θύμα ρατσιστικών, λεκτικών, επιθέσεων όταν έπαιζε ποδόσφαιρο, Πατρίς Εβρά, βρίσκεται ως σχολιαστής, μαζί με τον Χένρικ Λάρσον, στο βρετανικό κανάλι ITV. Εκεί η πρώην διεθνής παίκτρια της Τσέλσι, Ένι Αλούκο, κάνει μια ανάλυση για το πρώτο ημίχρονο της Σερβίας στο παιχνίδι με την Κόστα Ρίκα. Η ανάλυσή της είναι απλά απολαυστική. Όταν ολοκληρώσει, ο Εβρά θα δείξει εμφανώς αμήχανος και θα ξεσπάσει σε επευφημίες. Αυτό ήταν μοναδικό, θα της πει, ρωτώντας τον Λάρσον, αν θα ήταν καλύτερα να φύγουν και να κάνει την ανάλυση, μόνη της η Αλούκο, αφού τα ξέρει όλα, και καλύτερα από αυτούς. Ουάου! Μια γυναίκα ξέρει πραγματικά από ποδόσφαιρο. Φοβερό;\nΗ 102 φορές διεθνής με τα «λιοντάρια» ήταν η μοναδική, βασική, γυναίκα αναλυτής, για το Μουντιάλ, στη Βρετανική τηλεόραση, μαζί με την Άλεξ Σκοτ, της Άρσεναλ, που είχε κάνει όμως λίγες εμφανίσεις, με την αντίδραση του Εβρά να φανερώνει περίτρανα αυτό που πιστεύει, στην πλειοψηφία του, το ανδρικό ποδοσφαιρικό κοινό. «Δεν μπορώ να βλέπω γυναίκες να παίζουν ποδόσφαιρο ή να μιλάνε γι’ αυτό». Αυτή είναι μια φράση που ακούμε πολύ συχνά και στη δική μας χώρα. Φυσικά και τα ίδια άτομα μπορούν να βλέπουν Μπιτς Βόλλευ γυναικών ή αγωνίσματα στίβου. «Αυτά είναι περισσότερο γυναικεία σπορ» θα σου πουν οι ίδιοι με ύφος Κώστα Βουτσά στην ταινία «ο τελευταίος άντρας». Γυμνή σάρκα να βλέπουν τα παιδιά μωρέ, αραχτοί, σε καναπέδες και ξαπλώστρες, και όλα καλά. «Η μπάλα είναι αντρικό σπορ…»\nΑυτό που θέλω να δω, όπως έχω σχολιάσει και στο παρελθόν, είναι παγκοσμίου φήμης ποδοσφαιριστές να παίρνουν θέση σε θέματα ρατσισμού, σεξισμού, ομοφοβίας, φτώχειας και οποιουδήποτε άλλου θέματος, που αξίζει να του βάλει κάποιος πλάτη στους περίεργους και σκληρούς καιρούς που ζούμε. Δυστυχώς, κι ας έχουμε φτάσει σχεδόν στο 2020, αυτό συνεχίζουμε να μην το βλέπουμε. Οι κορυφαίοι σούπερ σταρ ποδοσφαιριστές δεν ανήκουν κάπου και συνεχίζουν να περιφέρονται ουσιαστικά ως άβουλα όντα, για πολλούς, μένοντας ουσιαστικά στις παχυλές δωρεές που κάνουν ανά καιρούς, πιεζόμενοι από χορηγούς και αθλητικές εταιρείες. Καλό κι αυτό, και υπερβολικά χρήσιμο, αλλά εγώ περιμένω να μιλήσουν.\n«Μισώ τους αδιάφορους. Πιστεύω ότι το να ζεις σημαίνει να εντάσσεσαι κάπου. Όποιος ζει πραγματικά δεν μπορεί να μην είναι πολίτης και ενταγμένος. Η αδιαφορία είναι αβουλία, είναι παρασιτισμός, είναι δειλία, δεν είναι ζωή. Γι’ αυτό μισώ τους αδιάφορους». Η φράση που μόλις διαβάσατε δεν είναι δική μου. Την ξεστόμισε ο Αντόνιο Γκράμσι τον Φλεβάρη του 1917, στην Ιταλία, παραμένει όμως επίκαιρη και, δυστυχώς ή ευτυχώς, θα παραμένει για πάντα επίκαιρη. Τουλάχιστον στον κόσμο των σπορ, του ποδοσφαίρου, και στους διάσημους και κορυφαίους αθλητές. Στην περίπτωσή μας, μας ενδιαφέρουν περισσότεροι οι ποδοσφαιριστές μιας και το ποδόσφαιρο είναι ο Βασιλιάς των Σπορ και απευθύνεται σε περισσότερο κόσμο, μιας και είναι ευκολότερα προσβάσιμο από όλα τα κοινωνικά στρώματα. Δείτε αυτό, για να το καταλάβετε καλύτερα.\nΤελικά, εδώ και λίγες μέρες, γι’ αυτά που περιμένουμε πολλοί να μιλήσουν οι σύγχρονοι σούπερ σταρ ποδοσφαιριστές, το κάνει μια γυναίκα. Η Μέγκαν Ραπίνο. Η διεθνής σούπερ σταρ αθλήτρια της ποδοσφαιρικής ομάδας των ΗΠΑ. Μιας ομάδας που θεωρείται, και είναι, φαβορί για να σηκώσει το Παγκόσμιο Κύπελλο και που, αν το κάνει (το κείμενο γράφτηκε πριν τον ημιτελικό με την Αγγλία), σύμφωνα πάντα με την Ραπίνο, την αρχηγό της: Δεν πρόκειται να πάμε στον γαμημένο Λευκό Οίκο του Ντόναλντ Τραμπ για να δεχθούμε συγχαρητήρια. Ενός πλανητάρχη δηλαδή που έχει υψώσει τείχος για τους μετανάστες στην χώρα του. Που δεν δέχεται τους ομοφυλόφιλους ως ίσους. Που δεν δέχεται τους Αφροαμερικανούς ως ίσους. Που έχει κατηγορηθεί, ακόμα κι απ’ το περιοδικό New Yorker, για σχέσεις με την ΚΚΚ.\nΕνός ανθρώπου που το 1989 είχε χρηματοδοτήσει, χωρίς ουσιαστικά να γνωρίζει λεπτομέρειες, ολόκληρη καμπάνια ώστε να πιέσει την Πολιτεία της Νέας Υόρκης για να τιμωρήσει σε θάνατο πέντε μαύρα ανήλικα παιδιά που είχαν κατηγορηθεί αδίκως για το βιασμό μιας νεαρής λευκής γυναίκας. Χωρίς να υπάρχουν στοιχεία, και πριν το δικαστήριο βγάλει την τελική του απόφαση. Όσοι δεν ξέρετε τίποτα γι’ αυτή την ιστορία και θέλετε να μάθετε υπάρχει η εξαιρετική μίνι-σειρά του Netflix (καλοκαίρι είναι δείτε και τίποτα καλό) με τίτλο «When They See Us». Αυτός ο άνθρωπος λοιπόν, στις μέρες μας, είναι ο νούμερο ένα ηγέτης του πλανήτη που ζούμε. Ο πλανητάρχης μας.\nΗ Ραπίνο, που μοιάζει υπερβολικά εξωτερικά με την Θεά Τίλντα Σουίντον, μεγάλωσε ως το «αγοροκόριτσο» που έπαιζε πολλά και διάφορα σπορ, μέχρι να καταλήξει στο Soccer, συνήθως παρέα με πολλά αγόρια, στους δρόμους της Βόρειας Καλιφόρνια και αν και ήταν από μια οικογένεια που της παρείχε τα πάντα έμαθε, από μικρή, να συμπάσχει και να σέβεται όλους αυτούς που χαμηλώνουν τη μέση, όχι από επιλογή, αλλά ποτέ το κεφάλι, αυτό το δεύτερο από επιλογή. Τους φτωχούς, τους ταπεινούς, τους «περίεργους», τους διαφορετικούς, τους «άλλους». Πήρε ανοικτά θέση μετά το πασίγνωστο πλέον συμβάν με τον Κάπερνικ (που του στέρησε μια καριέρα στο NFL), και αποφάσισε, και αυτή, να στηρίξει την κίνηση του Quarteback των 49ers, γονατίζοντας κατά την ανάκρουση του εθνικού ύμνου της χώρας, δίπλα σε όλους αυτούς, τους αφροαμερικανούς και τις κάθε λογής μειονότητες, που δίνουν καθημερινά μάχη με την αστυνομική βία και το ρατσισμό, σε μια χώρα που ο αστυνομικός έχει το δικαίωμα να πανικοβληθεί και να σε πυροβολήσει, αν σε δει να σκύβεις στο αυτοκίνητο, ενώ εσύ πρέπει να παραμείνεις ψύχραιμος, αν σε σημαδεύουν δύο και τρία όπλα, ενώ επιστρέφεις από φαγητό με φίλους.\nΑκτιβίστρια, υπέρ των ανθρωπίνων δικαιωμάτων και δηλωμένη ομοφυλόφιλη, εδώ και πολλά χρόνια, δεν θα μπορούσε να κάνει διαφορετικά, δείχνοντας και ζητώντας παράλληλα από τους διάσημους συναθλητές της που, συνήθως, την κοιτάζουν αμέτοχοι και σιωπηλοί, να πάρουν κι αυτοί θέση και να σταθούν δίπλα της. Όπως έγραψε πολύ πρόσφατα και ο Φράνκλιν Φόερ, της Atlantic, σε ένα ένα άρθρο-Ωδή για την αρχηγό των ΗΠΑ: Αν σας ρωτήσουν τι πρεσβεύει η Μέγκαν Ραπίνο, να τους πείτε πως πολύ απλά, είναι ο Μοχάμεντ Άλι της εποχής της. Και αυτό, στα δικά μου μάτια, εκτός του γεγονότος πως η Ραπίνο είναι το πρόσωπο της χρονιάς, είναι και το πιο «παντελονάτο» κοπλιμέντο, και αποκτά μεγαλύτερη αξία αν συνυπολογίσουμε πως έγινε από άνδρα, για γυναίκα, που αγωνίζεται σε ένα ανδροκρατούμενο άθλημα, όπως είναι (και) το ποδόσφαιρο για την μεγαλύτερη μερίδα του φίλαθλου κοινού. H ίδια έχει μπει επίσης στην πρώτη γραμμή ώστε να κερδίσει καλύτερες αμοιβές για τις γυναίκες, στο επαγγελματικό ποδόσφαιρο, που είναι αστείες σε σχέση με τα χρήματα που κερδίζουν οι άντρες συνάδελφοί της.\nΠριν λίγες μέρες η είδηση πως η 31χρόνη Γερμανίδα καπετάνισσα, Καρόλα Ρακέτε, αψηφώντας τις απειλές της Ιταλικής Αστυνομίας, μετέφερε 42 μετανάστες, σώζοντας ουσιαστικά τις ζωές τους, και βρίσκεται πλέον αντιμέτωπη ακόμα και με 10 χρόνια ποινή φυλάκισης, έγινε γνωστή σε όλους. Αυτό που πολλοί ίσως δεν γνωρίζουν είναι πως οι μετανάστες βρίσκονταν στο πλοίο της για πάνω από δέκα μέρες, και πως η ίδια έκανε έκκληση, καθημερινά, στις ιταλικές αρχές για να της δώσουν το πράσινο φως ώστε να μπορέσει να τους αφήσει κάπου στη στεριά. Φυσικά και αυτό είναι παράνομο σύμφωνα με τους νόμους (και) του Ιταλικού κράτους, του Σαλβίνι και τόσων ακόμα ακροδεξιών, με την Ρακέτε, ουσιαστικά, να «παρανομεί». Αν τους είχε πετάξει στη θάλασσα, εκεί δηλαδή που τους βρήκε, δεν θα είχε παρανομήσει και τώρα θα ήταν ελεύθερη. Κάπως έτσι είναι ο υπέροχος και πολιτισμένος κόσμος που ζούμε.\nΑπ’ την άλλη, δυστυχώς, όσο κι αν έψαξα (και μακάρι να κάνω λάθος) δεν είδα κανένα διεθνή και διάσημο Ιταλό ή Γερμανό (ή από άλλη χώρα) ποδοσφαιριστή να παίρνει θέση για το θέμα. Δεν είναι και τόσο σημαντικό, θα μου πείτε, όπως εκείνο το ρατσιστικό συμβάν, με τον Μόιζες Κεν, για να πάρει θέση ο «αρχηγός» Μπονούτσι και ο κάθε Μπονούτσι, κάνοντας μάλιστα τα πράγματα χειρότερα. Τόσοι και τόσοι πνίγονται κάθε μέρα και ελάχιστοι μιλούν. Αυτό που όμως δεν μπορώ να μην σκεφτώ, και να μην το σχολιάσω, είναι πως αν η Ρακέτε δεν ήταν μια απλή, καθημερινή γυναίκα στην εμφάνιση, και μια πραγματική ηρωίδα στην καρδιά, όπως είναι, και ήταν ένα ημίγυμνο μοντέλο σε κάποιο κότερο, όπως η Βολάνσκι ας πούμε, έχοντας δίπλα της σαμπάνιες, πούρα (και πουρά), και τύχαινε να μαζέψει και να σώσει κάποιο μετανάστη, τότε ίσως να είχαν ασχοληθεί πολλοί διάσημοι ποδοσφαιριστές μαζί της. Ίσως της έστελναν και μηνύματα. Αυτά τα ωραία και άκρως πνευματώδη «Γεια σου Κόκλα, είσαι για κάνα κοκτέιλ». Όπως αυτά που έστειλαν και στη Βολάνσκι, αρκετοί διάσημοι ποδοσφαιριστές, εισπράττοντας την απόρριψη, αφού πρώτα όμως είχε καταφέρει αυτό που ήθελε με τα γυμνά της οπίσθια, κερδίζοντας τα δικά της 15 λεπτά διασημότητας, μέσω του σεξισμού που υπάρχει στο μυαλό των περισσοτέρων.\nΤάδε έφη: gargaduaaas στις 14:43, 2 Ιούλιος, 2019\nΚατηγορίες: Γυναικείο ποδόσφαιρο\n38 Σχόλια μέχρι τώρα\n1 Diegito91 // 4 Ιούλιος, 2019 στις 15:26\nΥπεροχο αρθρο συγχαρητηρια στον ανθρωπο που το εγραψε!!\nΟι γυναικες αθλητριες του ποδοσφαιρου εχουν πιο μεγαλα αρχ..α απο οτι οι αντρες γιατι παιρνουν θεση σε προβληματα της κοινωνιας , που ειναι πιο σημαντικα απο το να κερδισεις ενα ματς ή ενα τροπαιο.\nΠου ειναι οι Μεσι , Ροναλντο (καλα γι αυτον δεν λεω κατηγορειται για βιασμο) , Νευμαρ (το ιδιο) και αλλοι τοσοι να μιλησουν γι αυτα? Πουθενα παιζουν και μετα αποσυρονται στις πανακριβες βιλες τους. Τετοιοι ειναι τσιρακια του συστηματος και των εταιρειων που τους ντυνουν. Φυσικα και για τους παλιοτερους σε καποιες περιπτωσεις ισχυει το ιδιο οταν βλεπεις τον Ριβαλντο τον Ροναλντινιο και αλλους να στηριζουν ενα δικτατορα για προεδρο της Βραζιλιας. Ατομα που αντι να διδαχθουν απο τον Σοκρατες πετανε χαρτετο.\n2 Dr // 4 Ιούλιος, 2019 στις 15:39\nΕίναι ένα φοβερό άρθρο που ελπίζω πως πολλοί θα καταλάβουν τη σημασία του. Νομίζω πως το 2019 δεν γίνεται να θεωρούμε το ποδόσφαιρο μόνο αντρικό σπορ. Άρχισα να παρακολουθώ λίγο τι γίνεται στο γυναικείο ποδόσφαιρο μετά από το Fifa 19 που σε ανάγκαζε να παίξεις στο στόρι που είχαν φτιάξει και πραγματικά εντυπωσιάστηκα. Δεν παίζουν καλύτερα από το αντίστοιχο αντρικό (αν και το «καλύτερα» είναι σχετικό), αλλά σίγουρα είδα περισσότερο πάθος και αυταπάρνηση. Μόνο στη Λατινική Αμερική βλέπω να πέφτουν σε όλες τις φάσεις με αντίστοιχο πάθος.\nΚι άφησα το πιο σημαντικό για το τέλος. Με εκνευρίζουν και εμένα οι περισσότεροι ποδοσφαιριστές (και αθλητές γενικά) που μένουν αμέτοχοι και αδιάφοροι για διάφορα θέματα της καθημερινότητας όπως με εκνευρίζει σαν στοιχείο σε οποιονδήποτε άνθρωπο έχει τη δύναμη να επηρεάζει μια μεγάλη μερίδα του κόσμου (όπως π.χ. οι μουσικοί ή οι ηθοποιοί) κι απλά κάνουν μια στο τόσο μια φιλανθρωπία για το ίματζ τους. Αν δεν το κάνουν αυτοί για να εμπνεύσουν αλήθεια ποιος θα το κάνει; Επίσης, πιστεύω πως αν ο Εβρά κι ο κάθε Εβρά απλά έπαιρναν τα λεγόμενα της κάθε Αλούκο με φυσικότητα, θα ακολουθούσε και ο απλός ο κόσμος αργά ή γρήγορα. Δεν χρειάζονται ούτε επευφημίες ούτε ειρωνείες ούτε τίποτα. Απλά μια φυσικότητα, σαν να κάνεις μια ανάλυση με τον οποιονδήποτε.\n3 Maikos // 4 Ιούλιος, 2019 στις 15:58\nΌταν μια γυναίκα μιλάει για ποδόσφαιρο είναι γιατί πραγματικά έχει κάτι να πει. Οι άνδρες είμαστε περισσότερο του καφενείου και μιλάμε πολλές φορές ενώ είμαστε άσχετοι. Προσωπικά βλέποντας το μουντιαλ των γυναικών, ειδα τρομερή ποιότητα και ταλέντο που στο αντρικό έχει χαθεί. Η Ράπινο απολαυστική και ηγετική\nΥγ. Ο άντρας της Κινσει λέγεται Βιτάλι Ζντοροβέτσκι\n4 Σταύρος // 4 Ιούλιος, 2019 στις 17:44\nΜέτριο έως κακό άρθρο. Όσο και αν σεβόμαστε τις γυναίκες αθλήτριες, σούργελα σαν τη Ραπίνο πηγαίνουν ΠΙΣΩ το γυναικείο πρωταθλητισμό και κάνουν τα φεμινιστικά κινήματα να μοιάζουν με γραφικές κραυγές. Ο «γαμημένος» λευκός οίκος είναι αυτός που διασφαλίζει και «επιτρέπει» στην κάθε Ραπίνο να ψηφίζει, να εργάζεται, να παίζει μπάλα χωρίς… μαντήλα. Αν θέλει να αντικαταστήσει τον κακό πορτοκαλί κάτοικο του Λευκού Οίκου μπορεί να κατέβει στις εκλογές και να τις κερδίσει.\nΑπό τη στιγμή που επέλεξε να αγωνίζεται με τη φανέλα της team USA θα έπρεπε να σέβεται τον εθνικό ύμνο της χώρας της. Με καραγκιοζιλίκια πάνω σε εθνικά σύμβολα καταφέρνει μόνο να προκαλέσει.\nΕπίσης αν θέλει equal pay να φροντίσει να γίνει equallly good. Αν η επίδοξη παγκόσμια πρωταθλήτρια παίξει φιλικό με την κ19 της Ληντς Γιουνάητεντ θα φάει 9 γκολ. Όχι γιατί θα παιχτεί παιχνίδι με πατριαρχικούς κανόνες ή επειδή ο διαιτητής θα είναι φαλλοκράτης. Because FUCKING BIOLOGY\n5 Φώτης // 4 Ιούλιος, 2019 στις 17:56\nΚαταρχάς, δε μου αρέσει το γυναικείο ποδόσφαιρο. Όχι επειδή «είναι αντρικό σπορ» και επειδή «οι γυναικες είναι για την κουζίνα» όπως είδα κάποια «αστεία» σχόλια στο fb, αλλά επειδή είναι πιο αργό, λιγότερο αθλητικό και τεχνικά χειρότερο.\nTωρα δεν καταλαβαίνω τι θελεις να μας πεις που δεν ξέραμε για το κοινο που βλέπει μπαλα? Λες και δεν ξέρουμε τα demographics του. Παρόλα αυτά δεν καταλαβαίνω τη σύνδεση που επιχειρείς(?) να κάνεις με το γυναικείο ποδόσφαιρο. Ότι δηλαδή ο Μάκης από τον Κορυδαλλό δε θα δει γυναικείο ποδόσφαιρο γιατί νομίζει ότι «οι γυναίκες δεν κάνουν» και γι αυτο το γυναικείο ποδόσφαιρο δεν έχει την προβολή που πρέπει?\nΔυστυχώς τα σπορ διακρίνονται από έναν ακραίο «φασισμό των προσόντων». Είσαι κοντός, δε θα παίξεις μπασκετ, είσαι πολύ ψηλος, δε θα παιξεις μπαλα κοκ (φυσικά υπάρχουν εξαιρέσεις αλλα πιάνεις τι λέω) Οι γυναίκες λοιπόν ,δυστυχώς, έχοντας λιγότερα φυσικά προσόντα (γιατί τα ψυχικά τους φτάνουν και περισσεύουν) κατα μέσο όρο θα παρέχουν ένα θέαμα πολύ χειρότερο από τους άντρες. Και αν είναι να ρίξω τα λεφτά μου κάπου, δε θα είναι εκεί. Εδώ όσες γυναίκες ξέρω που ασχολούνται με ποδοσφαιρο βλέπουν μόνο αντρικό. Δεν είναι θέμα σεξισμού και ας μην τα αποδίδουμε όλα εκεί γαμώ το 2019 μου.\nΕπίσης, δεν καταλαβαίνω γιατί πρέπει να περιμένουμε απο ποδοσφαιριστές/στριες να έχουν και πολιτική/κοινωνική άποψη. Δεν το ήξερε ο Μέσσι ή η Μάρτα που από τα 10 τους κάνουν διπλές προπονήσεις, δε βγαίνουν, δεν πίνουν, να ανοίξουν να διαβάσουν λίγο Καντ και τη συγχρονη πολιτική ιστορία της Ευρώπης. Όσοι ποσοφαιριστές/στριες το κάνουν αυτό μπραβο τους ειλικρινά γιατί είναι πάρα πολύ δύσκολο, αλλά εγώ μπαλα δε βλέπω γι αυτό. Δεν περιμένω κάτι άλλο απο αυτούς τους ανθρώπους πέραν του να είναι καλοί σε αυτό που κάνουν. Για τη Μέγκαν Ραπίνο που λες μπραβο της, αλλά δε θα με κάνει να δω την ομάδα της το ότι συμφωνώ με τις πολιτικές/κοινωνικές της απόψεις.\n6 Elaith // 4 Ιούλιος, 2019 στις 18:34\nΤο βασικό για μένα είναι να μπορούν οι γυναίκες να βλέπουν ποδόσφαιρο στο γήπεδο ελεύθερα (κάτι που δεν συμβαίνει σε πολλές χώρες ακόμα), να μπορούν να παίζουν ποδόσφαιρο ελεύθερα και όσες εργάζονται σε αυτό (αθλήτριες, διαιτητές κτλ) να μην γίνονται θύματα σεξισμού και παρενόχλησης. Από εκεί και πέρα, όποιος θέλει να δει, ας δει. Προσωπικά δεν μου αρέσει, όσες φορές παρακολούθησα.\nΤο equal play-equal pay στο ποδόσφαιρο είναι μια υπερβολή χωρίς βάση, σαν την ποσόστωση στις εκλογές. Δεν μιλάμε για τις αδικίες που γίνονται π.χ. στην ίδια εταιρεία όπου μια γυναίκα θα είναι χαμηλότερα μισθολογικά λόγω του φύλου της και μόνο. Μιλάμε για έναν διαφορετικό χώρο με εντελώς διαφορετικό θεάμα, απόδοση και διαφορετικό κοινό. Όπως ο ποδοσφαιριστής της Σουπερ Λιγκας δεν παίρνει τα ίδια με αυτόν της Premier League, έτσι δεν μπορεί να γίνει το ίδιο μεταξύ γυναικείου και ανδρικού ποδοσφαίρου.\n7 Μπρούνο Κόντι // 4 Ιούλιος, 2019 στις 23:02\nΓαργαντούα, ξέρεις πόσο σε εκτιμώ. Θα σου κάνω μόνο μια ερώτηση. Σου ζήτησαν ο duendes και ο Elaith να γράψεις αυτό το άρθρο;\n8 Μπρούνο Κόντι // 5 Ιούλιος, 2019 στις 01:34\nΆστο, αδελφέ. Δεν θέλω να σε φέρω σε δύσκολη θέση.\nΟύτε να απαντήσω σε όσα γράφεις, αν και θα μπορούσα. Έχω μάθει να σέβομαι όσους μου έχουν φερθεί εντάξει.\nΕίναι κρίμα η επιβεβαίωση για όσα έγραψα τις προάλλες να έρχεται με την υπογραφή σου, όμως νομίζω ότι κάποιοι άλλοι φρόντισαν γι’ αυτό.\nΥΓ: duendes και Elaith, κάντε μου τη χάρη να μην απαντήσετε. Η ζωή είναι πολύ μικρή για να την ασχημαίνουν άτομα σαν κι εσάς.\n9 Ross // 5 Ιούλιος, 2019 στις 12:53\nΑγαπητέ gargaduaaas θεωρώ τελείως λάθος επιλογή τον εκθειασμό της Rapinoe και της Εθνικής των ΗΠΑ. Ο αγώνας κατά της αδικίας δεν γίνεται ούτε με μπλουζάκι, ούτε με #, ούτε με δηλώσεις σε κάθε πιθανή ευκαιρία. Αυτό λέγεται marketing και ο καθένας για τον εαυτούλη του.\nΕπίσης όχι δεν είναι κακό να μένουν αμέτοχοι στα πολιτικά οι αθλητές (ή οι μουσικοί που κι εκεί είναι μεγάλο θέμα). Δεν είναι υποχρέωση κανενός να σ΄ψσει τον κόσμο και δεν θα πρέπει να κρίνονται γι αυτό.\n10 Ross // 5 Ιούλιος, 2019 στις 13:00\nΚαι για να απαντήσω στο ερώτημα. Μπορώ να δεχτώ πολύ σεξισμό και ούτε με ενδιαφέρει γιατί ξέρω ότι εγώ κάνω το καλύτερο που μπορώ για να μην κάνω διακρίσεις. Και το κάνω χωρίς να κάνω ad hominem στην αντίπαλη πλευρά γιατί, αντίθετα με πολλούς, καταλαβαίνω ότι με τις δηλώσεις και της ειρωνείες δεν θα γίνει τίποτα.\n11 gargaduaaas // 5 Ιούλιος, 2019 στις 16:31\nΣας ευχαριστώ όλους για τα μηνύματα. Και αυτούς που συμφωνούν και αυτούς που διαφωνούν. Θα απαντήσω όμως, και να με συγχωρήσετε γι’ αυτό, μόνο στον Μπρούνο Κόντι, μιας και με ρωτάει κάτι ευθέως.\nΣτα περίπου πέντε χρόνια που γράφω εδώ, είναι μετρημένες στα δάχτυλα του ενός χεριού οι φορές που κάποιο απ’ τα δύο παιδιά που ανέφερες μου είπε να γράψω κάτι. Και αυτό, όταν συνέβη, ήταν του στυλ «Έχουμε Tyne-Wear derby το Σάββατο, δεν γράφεις κάτι». Ποτέ δεν έχω υποστεί «ψαλίδι» και ποτέ δεν έχω γράψει κάτι που εγώ δεν ήθελα να γράψω. Αυτό ισχύει για όλους όσους γράφουμε εδώ!\nΠροσπαθώ να γράφω για θέματα που με απασχολούν και που πολλές φορές έχουν ελάχιστη σχέση με το ποδόσφαιρο. Έχω γράψει ολόκληρο κείμενο για το κάπνισμα με αφορμή μια συναυλία του Μάρλεϊ και κείμενο για το London Calling των The Clash και έχω γράψει από χιουμοριστικά κείμενα μέχρι κείμενα καθαρά ποδοσφαιρικά, μπαίνοντας (ή προσπαθώντας να μπω) σε χωράφια ανάλυσης και τακτικής.\nΔέχομαι να μην σου άρεσε το κείμενό μου. Το ξέρεις μιας και έχουμε κάνει τόσες και τόσες κουβέντες όλα αυτά τα χρόνια. Μη μου λες όμως πως γράφω πράγματα που δεν θέλω επειδή μου το είπε κάποιος. Δεν θα το έκανα ποτέ αυτό!\nΣε ευχαριστώ που διάβασες ακόμα ένα κείμενό μου και σέβομαι κάθε κριτική (το ξέρεις) αλλά αυτή την κόντρα που έχεις ανοίξει, δεν μπορώ να την ακολουθήσω.\n12 Μπρούνο Κόντι // 5 Ιούλιος, 2019 στις 17:52\nΚρίνοντας από τα σχόλια στο facebook αλλά και εδώ, δεν είμαι ο μόνος που διαφωνεί με το άρθρο σου αλλά και με τη σκοπιμότητα που κρύβεται πίσω από αυτό.\nΗ σκοπιμότητα είναι να γίνει ένα «ξεσκαρτάρισμα» των αναγνωστών του sombrero, όπως λένε κάποιοι «φίλοι» του site, λες και όσοι διαφωνούμε με τις πολιτικές απόψεις της συντακτικής ομάδας του sombrero είμαστε «σκάρτοι» ή τίποτα χειρότερο.\nΤο ίδιο πάνω-κάτω λέει λίγο πιο κομψά («όποιος διαφωνεί, μπορεί απλά να φύγει») και το επίσημο account του sombrero. Βέβαια, η χρονική συγκυρία της δημοσίευσης του άρθρου αμέσως μετά τη σωστή κριτική μου περί ιδεολογικής κατήχησης που πλέον κάνετε συνειδητά, δεν αφήνει περιθώρια για παρερμηνείες.\nΤΗΝ ΚΟΝΤΡΑ ΠΟΥ ΞΕΚΙΝΗΣΑΝ ΚΑΠΟΙΟΙ ΑΠΟ ΣΑΣ ΑΠΕΝΑΝΤΙ ΣΕ ΜΕΝΑ ΚΑΙ ΣΕ ΟΣΟΥΣ ΣΚΕΦΤΟΝΤΑΙ ΣΑΝ ΕΜΕΝΑ, ΤΗΝ ΕΧΕΙΣ ΗΔΗ ΑΚΟΛΟΥΘΗΣΕΙ ΑΓΑΠΗΤΕ ΓΑΡΓΑΝΤΟΥΑ. Όσοι διαφωνούν μαζί σας και εξακολουθήσουν να σας διαβάζουν μετά από αυτό που κάνατε, απλά θα συναινέσουν στον εξευτελισμό τους (και τελικά ούτε αυτοί θα αποφύγουν την «αριστερή» καρπαζιά).\nΠροχωρείστε με αυτούς που συνειδητά επιλέξατε, απορροφημένοι εν τω αυτοαυτοθαυμασμώ σας (προσωρινά…)\n13 gargaduaaas // 6 Ιούλιος, 2019 στις 12:37\nΙδεολογική κατήχηση; Προσωπική κόντρα; Εγώ όλα αυτά;\nΤα τελευταία κείμενα που έχω γράψει είναι για μια ερασιτεχνική ομάδα, μετά από την προβολή της σειράς Chernobyl (που σου άρεσε)\nΓια την εθνική Ελλάδας μετά τον αγώνα με την Αρμενία (που σου άρεσε και πάλι)\nΓια μια μικρή αγγλική ομάδα που έχανε συνέχεια\nΓια μια χαμένη μπάλα\nΓια τον φετινό Άγιαξ\nΕπίσης όταν δεν αρέσει κάποιο κείμενο δικό μου σε κάποιον, ή δεν συμφωνεί με αυτό, δε νομίζω ποτέ να έχω διαφωνήσει, ούτε να έχω ειρωνευτεί. ΣΕΒΟΜΑΙ όλες τις απόψεις. Το έχω γράψει 100 φορές.\nΤο τελευταίο κείμενο μάλλον δεν το κατάλαβες, ή δεν ήθελες να το κάνεις. Δεν είχε κανένα σκοπό να προκαλέσει, απλά να θίξει κάποια πράγματα (και όχι εσένα)\nΑυτό κάνω εδώ μέσα – εδώ και χρόνια. Γράφω για διάφορα πράγματα. Όποιος θέλει συμφωνεί ή διαφωνεί. Δεν το έπαιξα ποτέ ξερόλας, είμαι εδώ για διάλογο, και δεν θέλω να αλλάξω κανενός τη γνώμη. Το τι πιστεύω και που ανήκω, το ξέρω μόνο εγώ και αφορά μόνο εμένα.\nΤώρα πως από φίλος σου έγινα εχθρός, μετά από ένα κείμενο, αυτό δεν το καταλαβαίνω. Το κείμενο το διάβασαν χιλιάδες. Άλλοι το βρήκαν εξαιρετικό, άλλοι κακό, άλλοι μέτριο. Όπως όλα τα κείμενα, σε όλα τα σάιτ.\nΔεν ξέρω αν είμαι καλός σε αυτό που κάνω. Μπορεί ναι, μπορεί όχι. Το κάνω όμως με μεράκι και με σεβασμό προς όλους και χωρίς να μου επιβάλλει κανένας τι και πως θα το γράψω.\n14 Μπρούνο Κόντι // 6 Ιούλιος, 2019 στις 14:07\n«Το τί πιστεύω και πού ανήκω το ξέρω μόνο εγώ και αφορά μόνο εμένα»: Έτσι ακριβώς, αγαπητέ! Αφορά εσένα, ΟΧΙ ΕΜΑΣ για να μας το φορέσεις καπέλο. Το τελευταίο σου άρθρο σαφώς και είναι ιδεολογική κατήχηση και δεν είμαι ο μόνος που πιστεύει κάτι τέτοιο. Μια ματιά στα σχόλια στο facebook θα σε πείσει.\nΑκριβώς επειδή έγραψες αυτό το άρθρο σχεδόν ΑΜΕΣΩΣ ΜΕΤΑ από την κριτική μου ότι το sombrero πλέον κάνει πολιτική, σαφώς και ήθελες να προκαλέσεις. Ή, όπως λένε κάποιοι στο facebook, να αρπάξεις την ευκαιρία για ένα καλό «ξεσκαρτάρισμα» των «ανεπιθύμητων» αναγνωστών του sombrero. Όχι μόνος σου, φυσικά. Πάντως, μέσω του δικού σου άρθρου θέλησε να στείλει το μήνυμα η συντακτική ομάδα (facebook: «όποιος διαφωνεί, μπορεί απλά να φύγει»).\nΕσύ μίλησες για προσωπική κόντρα, όχι εγώ, και μάλιστα προσπάθησες να μου φορτώσεις και την ευθύνη (ότι δήθεν εγώ την έχω ξεκινήσει). Τα υπόλοιπα που λες για «φίλους» και «εχθρούς» πάλι δικές σου κουβέντες είναι και αποτελούν κλασική διχαστική ρητορική. Προφανώς με βλέπεις πλέον σαν «εχθρό» και θέλεις να συσπειρώσεις γύρω σου τους «φίλους».\nΕίναι θλιβερό ότι σου πήρε μια μέρα για να γράψεις μια τέτοια απάντηση. Εγώ ό,τι έχω να πω το λέω αμέσως, όπως το νιώθω. Αυτά και δεν επανέρχομαι.\n15 Παυλος Man Utd // 6 Ιούλιος, 2019 στις 15:02\nΜπρουνο Κοντι απο την πολη ερχομαι και στο θολομενο σου μυαλο λεω εγω. Υ.Γ. Ξερω ξερω εσυ γνωριζεις πολυ καλα τι σου γινεται κ αυτο βγαινει προς τα εξω…\n16 berberos // 6 Ιούλιος, 2019 στις 17:49\nτη συκεκριμενη περιοδο μονο αμα εγραφες αρθρο με τιτλο «στα τσακιδια σφυριζα» θα ταν ικανοποιημενοι…\n17 Γιώργης // 8 Ιούλιος, 2019 στις 14:35\nείναι ηθική ικανοποίηση για εμένα να επιβεβαιώνεται με τέτοια άρθρα, το οτι καλά κάνω και διαφημίζω το σομπρέρο σε όλους τους φίλους μου, όπου σταθώ και όπου βρεθώ.\n@Diegito91 : μάλλον αυτό αφήνει κάποιες ελπίδες: https://www.newsit.gr/athlitika/podosfairo/copa-america-o-markinios-den-edose-to-xeri-ston-akrodeksio-proedro-tis-vrazilias-video/2827514/\n@ Σταύρος: επειδή είσαι κάπως απληροφόρητος, να σου πω οτι ο Τραμπ έκανε οτι μπορούσε για να σαμποτάρει αυτή την ομάδα (ανεξαρτήτως Ραπίνο, μπορεις να δεις πάρα πολλά σχετικά άρθρα από αμερικάνικα σάιτ αν γκουγκλάρεις σχετικά Trump usa womens soccer team )άρα αυτό που λες δεν ισχύει. Προχτες έκατσα να δω το γυναικείο Καμερουν Αγγλία και είδα ωραία μπάλα (που εσύ δεν είδες) από δύο ομάδες, η μία εκ των οποίων είναι από μια «καθυστερημένη» χώρα. Ως πατέρας δύο κοριτσιών, θεωρώ πολύ σημαντικό να μάθουν οι κόρες μου οτι δεν υπάρχουν κοριτσίστικα και αγορίστικα παιχνίδια όπως δεν υπάρχουν κοριτσίστικες και αγορίστικες δουλειές. Δεν είναι τυχαίο που τα κοριτσίστικα lego είναι νοικοκυρες δασκάλες μαμάδες και τα αγορίστικα είναι εξερευνητές αστροναύτες κλπ (διάβασε αυτό: https://www.independent.co.uk/life-style/health-and-families/lego-told-off-by-7-year-old-girl-for-promoting-gender-stereotypes-9104571.html και σκέψου λίγο).\nμε το σκεπτικό fucking biology που λες, ομάδες ατόμων με αναπηρία δεν θα έπρεπε να υπάρχουν. Ευτυχως ο αθλητισμός προσφέρει συγκινήσεις και ανεξάρτητα μυικών ικανοτήτων:έχω δει πολλές φορές σε αγώνες να χειροκροτάνε κάποιον που απλά τερματίζει και με γεμίζει υπερυφάνεια για το ανθρώπινο γένος.\nτο καλύτερο στο αφήνω για το τέλος. Στην Ιταλία έγινε χαμός πριν το γυναικείο μουντιάλ οτα ο πρόεδρος της Ιταλικής ομοσπονδίας είπε οτι σιγά μην χρηματοδοτήσουμε 5 λεσβίες αναφερόμενος στην υποχρηματοδότητη της Ιταλικής Εθνικής Ποδοσφαίρου Γυναικών, θέση με την οποία συντάχθηκε (προφανως) και ο Σαλβίνι. Στη συνέχεια έγινε χαμός και το βασικό επιχείρημα ήταν το προφανές: σε αντίθεση με την εθνική ανδρων, που έχει καταξεφτιλίσει το Ιταλικό ποδόσφαιρο τα τελευταία χρόνια, η εθνική γυναικών προκρίηκε στην τελική φάση και μάλιστα πήγε και αξιοπρεπέστατα. Τους ανωτέρω δύο «κυρίους» (ο θεός να τους κάνει….) πιθανότατα τους εξαγρίωσε περισσότερο το γεγονός οτι η αρχηγός της ομάδας είναι και γυναίκα, και όμορφη, και καλή ποδοσφαιρίστρια,και έχει τσαγανό, και έχει και γνώμη και τη λέει, και είναι και μαύρη. όλα όσα μισούν.\n18 Branquiazul06 // 10 Ιούλιος, 2019 στις 08:45\n@Σταύρος: αφού ξεκινάς με ανούσιες συγκρίσεις ας σου κάνω και εγώ μία…Αν παίξουν οι πέντε κομμένες, από την εθνικής τους, Αμερικάνες με εσένα και άλλους 4 φίλους σου, πόσα θα εισπράξετε; Εκεί δεν είναι γαμημένη βιολογία; Η δεν έχεις σηκωθεί από καρέκλα για να την δοκιμάσεις(την βιολογία);!Όσο για τον άλλον τον ταλαίπωρο μη τον ζορίζετε, δεν χωνεύεται εύκολο το σούτ που πήραν από τη βουλή (και άργησε πολύ). Όσο για το πιο σημαντικό, αμέτρητα μπράβο για το άρθρο. Είναι λίγες αλλά πανέμορφες φωτεινές ακτίνες στην βαθιά απαίδευτη και στενόμυαλη Ελλάδα. @:gargaduaaas Ευχαριστώ για τα τόσα όμορφα κείμενα και εσένα και τα υπόλοιπα παιδιά. Διαβάζω χρόνια τις στήλες σας, αλλά πρώτη φορά γράφω γιατί το ποδόσφαιρο δεν έχει χώρο για άναρθρες κραυγές «ανώτερων» κόμπλεξ.\n19 Brazilakis // 10 Ιούλιος, 2019 στις 20:55\nΦίλε Γαργαντούα, πιο εκπληκτική κι από τη γραφή σου είναι η ικανότητα να δημιουργείς ίντριγκα ακόμα και σ’ ένα αδιάφορο (για πολλούς) θέμα όπως το γυναικείο ποδόσφαιρο.\nΑν και συμμερίζομαι τις ευαισθησίες σου, στο συγκεκριμένο άρθρο θα φανώ αιρετικός, κι αυτό γιατί είμαι επιφυλακτικός με τα πρότυπα και τις μόδες της pax-americana, υπό το φωτοστέφανο αυτού του οργουελικού «πολιτικά ορθόδοξου», τη νέα θρησκεία της εποχής μας. Φαινόμενα σαν της Ραπίνο τα βρίσκω από αδιάφορα έως αστεία. Η σύγκριση με τον Μοχάμεντ Άλι είναι τραγική. Ο ένας φτωχός, από μία φυλή που πολλοί δεν τους θεωρού(σα)ν ανθρώπους, πάλεψε μόνος του για να φτάσει στην κορυφή, η σύγκρουση με το κατεστημένο τον έφερε αντιμέτωπο με έναν λαό, κυνηγήθηκε και η «αποκατάστασή» του ήρθε όταν πλέον ήταν άρρωστος κι ακίνδυνος. Το άρειο κοριτσάκι κράζοντας τον Τραμπ, μπαίνει αυτομάτως στην παράταξη του Χόλυγουντ, των ΜΜΕ και των πολυεθνικών που τον αντιστρατεύονται. Δε τους λες κι απόκληρους… Σαν κάποιους που έβαζαν τον Κον Μπετίτ δίπλα στον Τσε! Ο ένας φρου-φρου επανάσταση κόντρα στον αστυνόμο των 3 κι 60, κι ο άλλος κόντρα σ’ ένα αδίστακτο σύστημα πολυεθνικών. Λογική κατάληξη του ενός η ευρωβουλή και του άλλου μία σφαίρα στο σβέρκο σε κάποια ζούγκλα της Βολιβίας, που κανένας δε θυμάται τ’ όνομά της. Θα έπαιρνα στα σοβαρά τη Ραπίνο, τους GSW κ.α, αν έκαναν τα ίδια κι επί Ομπάμα, αλλά εκεί… αγκαλίτσες και γελάκια.\nΌσο για την αστειότητα του equal pay, κάποιος να πει σ’ αυτά τα κοριτσάκια και τις χολιγουντιανές σταρ που γκρινιάζουν γιατί παίρνουν 20 μύρια ανά ταινία ενώ οι άντρες 30, ότι σ’ έναν σουρεαλιστικό κόσμο απόλυτης ισότητας και δικαιοσύνης, θα έπαιρναν όσα κι ο Μεσι, κι όλοι μαζί όσα κι ένας σερβιτόρος. Ας σεβαστούν λοιπόν τον υπόλοιπο πλανήτη, βγάζοντας τον σκασμό, γιατί όπως έλεγε ο Όσκαρ Ουάιλντ, όταν οι Θεοί επιθυμούν να μας τιμωρήσουν, απαντούν στις προσευχές μας.\nΓια το θέμα της άλλης κυράς θα μπορούσα να πω πολλά, μιας και πριν κάποιες 10ετίες, όταν το φαινόμενο εκτινάχθηκε, βρέθηκα για τα καλά εντός του. Θα αρκεστώ μόνο στο πρώτο μάθημα που παίρνεις σ’ αυτές τις καταστάσεις: τίποτα και κανένας δεν είναι αυτό που δείχνει. Καλό είναι, λοιπόν, να προσέχουμε ποιους θεοποιούμε, γιατί δίπλα από κάθε θεό υπάρχει κι ένας διάβολος, κι έρχεται η στιγμή που είναι πολύ δύσκολο να ξεχωρίσεις ποιός είναι ποιός.\n20 Ανώνυμος // 14 Ιούλιος, 2019 στις 14:08\n@Branquiazul06 Το δικό σου παράδειγμα είναι άστοχο, καθώς συγκρίνεις επαγγελματίες με ερασιτέχνες. Ο Σταύρος συνέκρινε επαγγελματίες (με την έννοια του βιοπορισμού) με άλλους επαγγελματίες, όχι με ερασιτέχνες. Κι αν το σκεφτούμε λογικά, μπορεί πράγματι μία ομάδα που θα μαζέψω εγώ με φίλους μου (που αθλούμαστε και παίζουμε μπάλα από μικροί) να κερδίσουμε κάποια στιγμή τις 5 κομμένες των ΗΠΑ. Λόγω βιολογίας προφανώς, αλλά κι επειδή το σπορ είναι ομαδικό. Σε ατομικό θα ήταν μάλλον αδύνατο (σα να λέμε ένας γρήγορος ερασιτέχνης να πρέπει να νικήσει τη Θάνου ή Μάριον Τζόουνς στα 100 μέτρα). Το αντίθετο όμως (ερασιτέχνες κοπέλες να κερδίσουν μία ανδρική επαγγελματική ομάδα ποδοσφαίρου) δε γίνεται να συμβεί ποτέ.\n21 SG // 14 Ιούλιος, 2019 στις 15:57\nΕγώ το βλέπω σε άλλη βάση, από τη σκοπιά του ότι το brandname του Messi και του όποιου Messi δεν θα έχει (για πολύ μεγάλο χρονικό διάστημα -δεν θέλω να πω ποτέ) την ίδια αξία με εκείνο της Rapinoe και της όποιας Rapinoe λόγω της άνισης δημοφιλίας στην αγορά του αντρικού σε σχέση με το γυναικείο ποδόσφαιρο.\nΕπομένως, equal pay equal play δεν μπορεί να υφίσταται. Τι να κάνουμε, ο καπιταλισμός και η αγορά αυτά έχουν.\n22 Γιώργης // 15 Ιούλιος, 2019 στις 10:08\nη βιολογία είναι μεγάλο πράμα, το μάνατζμεντ και η τεχνολογία επίσης, αλλά ευτυχώς στην μπάλα έχουν σημασία και άλλα πράγματα πάντως. Αν τα πάντα ήταν θέμα ταχυδύναμης, δεν θα υπήρχε ποτέ περίπτωση η Βραζιλία με μία ομάδα στην οποία παίζανε βασικοί δύο κουτσοί (Γκαρίντσα και Ντιντί) ένας μονόοφθαλμος και ένας κουλός (για να χρησιμοποιήσω τις χυδαιότερες εκφράσεις – στερεότυπα της κερκίδας) να νικήσει το ’58 τη Σουηδία (όλοι δίμετροι χτιστοί λεβέντες και τεχνικά αψεγάδιαστοι, δέκα χρόνια πριν την εποχή τους) και μάλιστα με πεντάρα, με τρία γκολ διαφορά.\nΉ, με το ίδιο σκεπτικό, δεν υπήρχε ποτέ περίπτωση μια λατινοαμερικάνικη ή ασιατική (ή και πολλές ευρωπαικές) εθνική ομάδα να κερδίσει ποτέ μια ομάδα της υποσαχάριας αφρικής.\nΉ, δεν θα διαβάζαμε ποτέ ένα τέτοιο άρθρο:\n23 Γιώργης // 15 Ιούλιος, 2019 στις 10:39\nεπίσης, για να δώσω και ένα δίκιο στον SG και κυρίως στον Brazilakis, να πω οτι σε έναν ιδανικό κόσμο, κανένας δεν θα έπρεπε να ζεί (και πόσο μάλλον ν ακονομάει εκατομμύρια) παίζοντας μπάλα. Το να κλωτσάς το τόπι δεν είναι δουλειά. Δουλειά είναι αυτό που κάνουν εκείνα τα πεντάχρονα παιδάκια στην αφρική που μαζεύουν κολτάν στα ορυχεία τα οποία πολύ θα ζήλευαν την Ραπίνο και το Μέσσι (ή πολύ θα μισούσαν, και όχι άδικα, τη Ραπίνο και τον Μέσσι) αν γνώριζαν -που πολύ αμφιβάλλω- την ύπαρξή τους. Και σε έναν ιδανικό κόσμο ο Μέσσι θα δούλευε όπως όλοι άνθρωποι, η Ραπίνο θα δούλευε όπως όλοι οι άνθρωποι και τα παιδάκια θα πήγαιναν σχόλείο και θα έπαιζαν μπάλα\n24 Μπρούνο Κόντι // 16 Ιούλιος, 2019 στις 16:09\nΚανείς εδώ μέσα δεν βάφτισε «κουτσούς», «κουλούς» και λοιπά χαριτωμένα τους παίχτες της Βραζιλίας του 1958. Υπάρχει λόγος που θυμόμαστε απ’ έξω σχεδόν ολόκληρη την ενδεκάδα εκείνης της Βραζιλίας, ενώ από εκείνη τη Σουηδία το πολύ-πολύ να θυμόμαστε τους Γκρεν και Λίντχολμ (που τότε ήταν ήδη 37 και 35 ετών αντίστοιχα, οπότε αυτή η άτιμη βιολογία έπαιζε ρόλο σε βάρος τους κι όχι υπέρ τους).\nΟ τεχνολογικός δυτικός πολιτισμός (και η μεταφορά της παραγωγής στις χώρες των σύγχρονων «κολασμένων») έχει ως αποτέλεσμα η ζωή μας να μην απαιτεί πολύ μυϊκό μόχθο. Πριν όμως βιαστούμε να συμπεράνουμε ότι δεν υπάρχουν «ανδρικά» και «γυναικεία» επαγγέλματα, ας αναρωτηθούμε πόσες γυναίκες δουλεύουν στα ορυχεία, στην εξόρυξη πετρελαίου, ως εναερίτες της ΔΕΗ, ως οδηγοί φορτηγών, ως οικοδόμοι κλπ. Όσο καλές προθέσεις κι αν έχει μια ιδεολογία, κάποια πράγματα είναι φυσικοί νόμοι.\nΤο 7χρονο κοριτσάκι που κατήγγειλε τη Lego ότι μέσω των παιχνιδιών της «προάγει σεξιστικά στερεότυπα» (!), παρουσιάζει ενδιαφέρον. Κι εμένα μια 7χρονη ανιψιά μου στο πάρτι των γενεθλίων της είπε στους φίλους της ότι η πάλη των τάξεων παραμένει ιστορικά αδικαίωτη. Κι εγώ απόρησα πώς από τόσο μικρή ηλικία το κοριτσάκι έχει καταλάβει από μόνο του τόσο μεγάλες αλήθειες…\nΣτην παρακάτω φωτογραφία βλέπουμε το 7χρονο κοριτσάκι να καταγγέλλει τη σεξιστική προβοκάτσια της Lego:\n25 Μπρούνο Κόντι // 16 Ιούλιος, 2019 στις 16:10\nΥΓ1: Κανείς εδώ μέσα δεν είπε να μην υπάρχουν γυναικείες ομάδες, ομάδες ατόμων με ειδικές ανάγκες κλπ.\nΥΓ2: Από τη στιγμή που μια γυναίκα μπήκε στον αγωνιστικό χώρο και μάλιστα «ντυμένη» με αυτόν τον τρόπο, ήταν λογικό να προκαλέσει συγκεκριμένου τύπου σχόλια (τόσο από άνδρες όσο και από γυναίκες). Αυτό δεν οφείλεται στον υποτιθέμενο «σεξισμό» του κοινού, αλλά σε αυτό που έκανε η συγκεκριμένη γυναίκα (κι εκείνη γι’ αυτό ακριβώς το έκανε).\n26 Αν ουσια // 16 Ιούλιος, 2019 στις 18:18\nΕιναι αξιοσημειωτο πως μονο αντρες σχολιασαν αν καταλαβα καλα.ηθελα να πω οτθ χαιρομαι που οι δυο κορες εχουν εναν μπαμπα σαν το γιωργη.και για ατομα σαν τον μπρουνο εχω να πω μονο αντε γεια.τι να κανουμε αγορινα μου..υπαρχει σεξισμος και ο αντισεξισμος ειναι εδω για να βαζει στη θεση τους μυαλα σαν το δικο σου.το κειμενο ειχε πολλες ελλείψεις ημουν απο τους ανθρωπους που το χαρακτηρισαν μετριο ως προς καλο..αλλα σαν γυναικα χαρηκα που ενας ανδρας εκφραστηκε.και οι αποψεις ειναι για να εκφραζονται.και να ετσι γινονται ξεσκαρταρισματα.τι να κανουμε καποιοι δρουν,καποιοι αλλαζουν,καποιοι αδιαφορουν και καποιοι κλεινουν θεση για την πηγαδα του μελλοντος.\n27 Μπρούνο Κόντι // 16 Ιούλιος, 2019 στις 19:00\n@Αν ούσια (όνομα και πράγμα):\nΌταν ανακαλύψεις και τα (δανεικά έστω) επιχειρήματα, μπορεί να πλησιάσεις το επίπεδο στο οποίο βρίσκεται το κοριτσάκι με τα Lego. Μέχρι τότε θα είσαι απλώς η ιδανική αναγνώστρια για το sombrero που οραματίζεται η συντακτική του ομάδα. Από αυτήν την τύχη, εγώ προτιμώ την πηγάδα…\n28 Γιώργης // 17 Ιούλιος, 2019 στις 11:00\n@ Μπρούνο Κόντι : χωρίς καμμία διάθεση κόντρας αλλά μόνο συζήτησης, να πω οτι ο διάβολος κρύβεται μερικές φορές στις κοινοτοπίες. Όλοι μας έχουμε κάτσει να δούμε μπιτς βόλλευ γυναικών για να παγώσουμε την εικόνα τη στιγμή που δείχνουν τα συτήματα. Ελάχιστοι παρακολούθησαν την κόντρα που υπήρξε μεταξύ αθλητριών και ομοσπονδίας, όταν η 2η επέβαλε στις 1ες να φοράνε κόλλητά μαγιό αντί για σορτσάκι και φανέλα για «να αυξηθεί η θεαματικότητα του αθλήματος και η διείσδυση στο τηλεοπτικό κοινό». Θυμάμαι τότε μια ελληνίδα παίκτρια που έλεγε οτι «είμαστε αθλήτριες, δεν είμαστε κώλοι και δεν μπορούν να μας επιβάλλουν κάτι τέτοιο». Πέρσι είδα αθλήτριες από κάποια μεσανατολική χώρα να παίζουν με ολόσωμα και τσαντόρ. Πιθανότατα ο λόγος της παρέκκλισης ήταν ο ίδιος, δηλαδή η διείσδυση στο κοινό των ισλαμικών χωρών και όχι ο σεβασμός των ηθών.\nΤώρα όσον για την συγκεκριμένη «μοντέλα», κάθε τάξη έχει τους Εφιάλτες της, και τους χρήσιμους ηλίθιους. Η συγκεκριμένη κυριολεκτικά πούλησε το κορμί και τη συνείδησή της (αν έχει) από επιλογή της. Ελπίζω τα παιδιά μου να μην γίνουν ποτέ τέτοιοι άνθρωποι.\n29 Γιώργης // 17 Ιούλιος, 2019 στις 11:09\n@ Αν ουσια να σου πω πάντως οτι οι εκφράσεις «κλείνουν θέση για την πηγάδα του μέλλοντος», «αντε γειά» κλπ αυτομάτως σταματάνε το διάλογο και σβήνουν κάθε περιθώριο βελτίωσης κάποιων πραγμάτων. Αν θες να βελτιώσεις κάτι, θα πρέπει να μάθεις να έχεις υπομονή και να μην προσβάλλεις/απειλείς το συνομιλητή σου. Αυτό το άρθρο θέτει προβληματισμούς (πολλούς) που οι απαντήσεις τους, γκρεμίζουν τον τρόπο που σχεδόν το σύνολο των αντρών στην Ελλάδα έχει μεγαλώσει, (κυρίως με ευθύνη των μανάδων τους). Δεν είναι εύκολη η σχετική αυτο-ανασκόπηση. Για να γυρίσει ο ήλιος, θέλει δουλειά πολλή.\n30 Μπρούνο Κόντι // 17 Ιούλιος, 2019 στις 12:29\nΔεν έχω τίποτα μαζί σου.\nΟι κόρες σου έχουν καλές βάσεις από το σπίτι τους.\nΜπορεί να αντέξουν αυτό που συμβαίνει εκεί έξω.\n31 To Madeira // 17 Ιούλιος, 2019 στις 21:32\nΈνα σχόλιο για το κείμενο και γενικότερα για τις απαντήσεις από κάτω.\nΝαι, ο φεμινισμός που μπορεί να προέρχεται από γυναίκες περισσότερο προνομιούχες και δεν θίγει το ίδιο το σύστημα στην ρίζα του, είναι μερικός. Παρ’ όλα αυτά, ΔΕΝ είναι κάτι το αρνητικό, ιδίως όταν τοποθετείται και μιλάει για προβλήματα ανθρώπων άλλων κοινωνικών τάξεων, όπως οι φτωχοί μετανάστες και οι έγχρωμοι.\nΑπό το μην υπάρχει καμία φωνή που θα πει κάτι και θα ακουστεί στο κεντρικό πεδίο προβολής (γιατί στα κινήματα και στην κοινωνία φυσικά υπάρχουν και πληρέστερα και καλύτερα παραδείγματα), προτιμώ να υπάρχει η Ραπινο και η κάθε Ραπινο, ή αντίστοιχα, ο Κάπερνικ και ο κάθε Κάπερνικ.\nΣε σχέση με κάποια αστεία-κατ εμέ- επιχειρήματα που γράφτηκαν σχετικά με το κατά πόσο πρέπει οι γυναίκες να γίνουν εξίσου καλές με τους αντρες στο ποδόσφαιρο, χωρίς αυτά να λαμβάνουν υπόψιν του αιώνες καταπίεσης της γυναίκας, που όχι απλά δεν της επιτρεπόταν δημόσια να παίζει ποδόσφαιρο ή άλλα σπορ, εκτός κι αν ήταν καμιά πλούσια «σουφραζέτα», αλλά είχε πολύ σοβαρότερα προβλήματα να αντιμετωπίσει στο κομμάτι της ισότητας.\nΑν θέλετε να συγκρίνουμε ικανότητες ποδοσφαιρικές μεταξύ του γυναικείου και ανδρικού ποδοσφαίρου, ας κάνουμε το εξής: Ας σκεφτούμε ότι το οργανωμένο και επίσημο γυναικείο ποδόσφαιρο μετράει βαριά 40 χρόνια ζωής και αυτό όχι σε όλα τα μέρη του κόσμου, ακόμη και τα θεωρούμενα ως ανεπτυγμένα ποδοσφαιρικά. Σε αυτά τα 40 χρόνια και σε καθεστώς βαριάς πατριαρχίας μάλιστα, το γυναικείο ποδόσφαιρο είχε συγκεκριμένες δυνατότητες να αναπτυχθεί.\nΑς το συγκρίνουμε λοιπόν ποιοτικά όχι με το σημερινό αντρικό ποδόσφαιρο, αλλά με το αντίστοιχο αντρικό μετά από 40 χρόνια επίσημης ύπαρξης, δηλαδή χονδρικά το ανδρικό ποδόσφαιρο του 1920. Και βάζω στα υπέρ των γυναικών (για να εξισορροπήσω ότι ακόμη και σήμερα δεν υπάρχουν εξίσου ευνοϊκές συνθήκες για γυναίκες και άντρες να ασχοληθούν με το άθλημα, πράγμα που φυσικά δεν εξισορροπείται, αλλά wth) ότι μπορούν να έχουν τουλάχιστον οπτική πρόσβαση στο μοντέρνο ποδόσφαιρο.\nΕκεί να δεις γλέντια: Όλοι εσείς που κρίνετε ως ανεπαρκές το βαριά 40χρονο γυναικείο ποδόσφαιρο, θα κλαίγατε από το θέαμα αν σας αναγκάζανε να δείτε ποδοσφαιρικό ματς ανδρών του 1920, ακόμη και αν ους ντύνανε όλους με Nike παπούτσια και παίζανε με αεροδυναμικές στολές.\nΤέλος, ακολουθώ χρόνια το σάιτ, έχω σχολιάσει αρκετές φορές. Παρακολουθώ εδώ και κάποιους μήνες μια παράνοια:\nΈνας τύπος σχολιάζει ότι το σάιτ που παρακολουθεί με δική του πρωτοβουλία και είναι δημιούργημα συγκεκριμένων ανθρώπων, δεν του αρέσει πλέον πολύ, επειδή πολιτικά αισθάνεται ότι τον πατρονάρει.\nΚαι αντί απλά να λέει την αντίθετη άποψή του, αντί απλά- αν δεν θέλει να το κάνει και αυτό- να μην ξαναδιαβάσει το σάιτ, αντίθετα έχει την εξής παλαβή θεωρία:\nΌτι πρέπει το σάιτ να σταματήσει να προωθεί την συγκεκριμένη κοινωνική-πολιτκή ατζέντα που αυτός θεωρεί ότι τον πατρονάρει!\nΛες και οι άνθρωποι που γράφουν δεν έχουν άποψη ή είναι δημόσιοι υπάλληλοι που απλά «πρέπει να κάνουν την δουλεια τους». Λες και το ποδόσφαιρο δεν συνδέεται με την κοινωνία και την πολιτική.\nΚαι κάθεται και σχολιάζει κάθε φορά αυτό το πράγμα μέσα σε όλα τα άλλα που λέει.\nΔεν νομίζω να μην έχει καταλάβει φυσικά ότι το El Sombrero δεν ειναι ούτε το Gazzetta, ούτε το Contra ούτε το οποιοδήποτε καθαρά αθλητικό σάιτ, από το οποί να «απαιτεί» (και πάλι, ούτε καν, όσο υπάρχουν άνθρωποι πίσω από την οθόνη του pc υπάρχουν και απόψεις) να μην θίγει αυτά τα ζητήματα.\nΟ τύπος απλά προβοκάρει.\nΚαι το χειρότερο είναι ότι οι άνθρωποι του σάιτ τον παίρνουν στα σοβαρά και του απαντάνε με επιχειρήματα και μάλιστα πολλές φορές έχω δει και μια υπόγεια «απολογητική» στάση, του στυλ «δεν κάνουμε αυτό που μας κατηγορείς». Γιατί; Δεν έχετε να αποδείξετε τίποτα σε κανέναν πέρα από τα κείμενά σας.\nΕπόμενο βήμα, τι; Να μπαίνω στο ΑΕΚ365 και στο gavros.gr και να σχολιάζω περί υποκειμενικότητας των αρθρογράφων;\nΉ ακόμη πιο στοχευμένα, μιας και μιλάμε για πολιτικό «πατρονάρισμα», να μπαίνω στον Ριζοσπάστη και την Κατιούσα και να λέω «είστε ειδησεογραφικά μέσα, γιατί κράζετε τον νεοφιλελευθερισμό και μου κάνετε κατήχηση»;\nΑν θέλω να διαβάσω μια δεξιά ανάλυση θα μπω στο ΣΚΑΪ, μια αριστερή στο Κατιούσα, τον Ρίζο κλπ και μια Α/Α στο Indymedia, το Omnia κλπ. Αν είμαι χρυσαύγουλο, ξέρω που θα μπω. Εκεί όμως δεν θα απαιτήσω να μην χρησιμοποιείται ο όρος «λαθρομετανάστες» ή «εβραιομασσώνοι», γιατί θα είμαι απλά αστείος.\nΔηλαδή, προς όλες τις μεριές απευθυνόμενος, η παράνοια έχει και τα όριά της\n32 Μπρούνο Κόντι // 18 Ιούλιος, 2019 στις 00:57\nΑυτός ο «τύπος» έχει όνομα και είμαι εγώ. Την κριτική δεν την κάνω «εδώ και κάποιους μήνες». Ίσα-ίσα έκανα υπομονή εδώ και πολλούς μήνες και μάλιστα απείχα κοντά ένα χρόνο. Περίμενα να δω αν θα αλλάξει κάτι. Από τη στιγμή που η αλλαγή είναι προς το χειρότερο, ένιωσα ότι πρέπει να πω τη γνώμη μου. Αυτό ακριβώς που λες ότι έπρεπε να κάνω…\nΚαμιά «παράνοια» δεν υπάρχει λοιπόν από μέρους μου. Το sombrero έκανε τις επιλογές του («όποιος διαφωνεί, μπορεί απλά να φύγει») και όσοι διαφωνούμε θα κάνουμε κι εμείς τις δικές μας. Και δεν χρειάζεται να ζητάς τον λόγο από τον Γαργαντούα επειδή «μου απάντησε με επιχειρήματα» (αντί να με διαολοστείλει, όπως θα ήθελες). Ξέρει εκείνος γιατί «με πήρε στα σοβαρά»… Όπως το ξέρεις κι εσύ…\n33 To Madeira // 18 Ιούλιος, 2019 στις 14:37\nΦίλε ακριβώς ίδιου τύπου κουβέντα έχεις ξανακάνει και σε άλλα αρθρα. Τι θα πει «έκανε τις επιλογές του το Sombrero»? Eγώ δεν αντιλήφθηκα καμια σημαντικη αλλαγή πλευσης τόσα χρόνια σε αυτό το σάιτ, τουλάχιστον στο «ιδεολογικό» και είμαι χαρούμενος με αυτό, αν και έχω πολλές φορές τις διαφωνίες μου, όπως κάποια στιγμή με την θεοποίηση στον Μπουφόν, όπου είχε «συγχωρεθεί» μέσες άκρες το γεγονός ότι είναι φασίστας και είχε ληφθεί πολύ εύκολα ως αληθής η αστεία του απολογία. Αλλά αυτό είναι κάτι άλλο. Η διαφωνία είναι κάτι απόλυτα σεβαστό.\nΕσύ όμως δεν λες απλά την γνώμη σου φίλε. Γνώμη είναι να πεις ότι κάτι σου αρέσει ή όχι. Εσύ λες στο Sombrero να αλλάξει. Αυτό είναι κάτι εντελώς διαφορετικό. Και επιμένεις.\nΓιατί να αλλάξει; Και που είναι το λάθος στο «σε όποιον δεν αρέσει φεύγει;» Τι πιο λογικό; Σε αναγκάζει κανείς να μείνεις; Ή έπρεπε το Sombrero να αλλάξει επειδή δεν αρέσει σε εσενα; Δεν καταλαβαίνω ποιο είναι το σκεπτικό σου.\nΤο Sombrero δεν είναι μια παρέα όπου όλοι απο κοινού αποφασίζουν τι θα γραφτεί και-κυρίως- με ποιον τρόπο. Είναι ένα σάιτ που αποτελείται απο συγεκριμένους ανθρωπους που γράφουν αυτα που έχουν στο μυαλό τους\nΔεν έχει κανένα επιχείρημα το σκεπτικό σου. Δεν είναι γνώμη αυτό που εκφράζεις, είναι κάτι πέρα από αυτό. Αν ήταν απλά άποψη, τότε καλά θα έκανε ο gargaduaaas και ο κάθε συντάκτης να σου απαντήσει. Αλλά όπως είπα, δεν είναι αποψη. Είναι μια «πρόταση» για αλλαγή; Μια «προειδοποιηση» ότι αν δεν αλλάξουν θα γινει δεν ξέρω κι εγώ τι; Ότι από αυτά και να ειναι, δεν σου δίνει κανείς το δικαίωμα να το κάνεις και να περιμένεις να συνεχίζουν να σε παίρνουν στα σοβαρά.\nΕκεί είναι που δεν καταλαβαίνω την στάση του El Sombrero απέναντί σου\nΑν υπάρχει κάποιος άλλος άγνωστος σε μενα λόγος που σε ανέχονται οι συντάκτες του σάιτ, αυτό δεν το ξέρω και δεν με νοιαζει. Εγώ σχολιάζω σύμφωνα με όσα γνωρίζω και βλέπω.\n34 Μπρούνο Κόντι // 18 Ιούλιος, 2019 στις 16:17\nΆκου φίλε, για να τελειώνουμε.\nΕιλικρινά πίστευα ότι το sombrero είναι ποδοσφαιρικό site.\nΔεν είχα καταλάβει ότι είναι… κάτι άλλο…\nΑς είχε το θάρρος το sombrero να πει ανοιχτά τί είναι.\nΔικαίωμα του sombrero είναι να κάνει ό,τι θέλει, αλλά να ξέρει ότι κριθεί για τις επιλογές του.\nΕίπα την άποψή μου για το άρθρο, αλλά και για την πορεία που έχει πάρει το site.\nΑν δεν με προκαλούσαν κάποιοι σαν κι εσένα να απαντήσω, θα είχα ήδη φύγει από δω μέσα.\nΠοτέ δεν είδα ανθρώπους τόσο σίγουρους για τις απόψεις τους να χάνουν τόσο εύκολα την ψυχραιμία τους.\nΑντί άλλου επιλόγου, μια περιπέτεια του Τεντέν στη χώρα της δημοκρατίας:\nΑυτοί που θέλω να χαιρετήσω ξέρουν ποιοι είναι.\n35 To Madeira // 18 Ιούλιος, 2019 στις 19:58\nΟ ρεβουάρ λοιπόν, το ανωτατο συμβούλιο εργατων, αγροτών και στρατιωτικών αποφάσισε, όχι απλά να σου χαρίσει την ζωή, αλλά και να σε αποχαιρετήσει με τιμές ηρώων.\nΩς αποχαιρετιστήριο άγημα, λοιπόν, ο σύντροφος Σταχάνοφ θα απαγγείλει κάτι από Τολστόι, διακριτικά λογοκριμένο, ώστε να εκθειάζει αβίαστα την μεγάλη σοβιετική μας πατρίδα, ενώ οι γενναίοι μας επισκέπτες σύντροφοι του 5oυ Συντάγματος της Δεύτερης Ισπανικής Δημοκρατίας, ατσαλωμένοι στα βουνά της Σομοσιέρα και της Γουαδαλαχάρα, θα βαρέσουν 10 τουφεκιές στον αέρα για να σε τιμήσουν\n36 Branquiazul06 // 19 Ιούλιος, 2019 στις 12:19\n@Ανώνυμος: Σαφώς και η σύγκριση μου είναι άστοχη, το αναφέρω εξάλλου. Ωστόσο έγινε στο κλίμα που έθεσε ο απο πάνω. Όσο για το τι συνέκρινε…Συνέκρινε γυναίκες με άνδρες. 2019 και συγκρίνουμε ακόμα γυναίκες με άνδρες. Τέλος αν θεωρείς ότι πέντε γυναίκες προπονημένες, γυμνασμένες και καταρτησμένες από το υψηλότερου επιπέδου αθλητικό σύστημα του κόσμου μπορούν να χάσουν απο εσένα και την παρέα σου…καλώς…ο καθένας κρίνει με βάσει αντιλήψεις και εμπειρίες.\n37 Γιώργης // 22 Ιούλιος, 2019 στις 09:23\n@ αγαπητέ Μπρούνο Κόντε:\nεπανέρχομαι. Το γράμμα του κοριτσιού στη lego μπορέις να το δεις εδώ:\nόπως μπορείς να αντιληφθείς, καθόλου δεν προσομοιάζει ούτε στην εικόνα που ανέβασες, ούτε στο σχόλιο της πιτσιρίκας περι της πάλης των τάξεων. Αντίλαμβάνομαι οτι αυτό που υποννόησες είναι οτι είναι κατευθυνόμενο. Δεν βλέπω (και ούτε εσύ νομίζω θα το δεις) να συμβαίνει κάτι τέτοιο στη συγκεκριμένη περίπτωση.\nΛές οτι: «Ο τεχνολογικός δυτικός πολιτισμός (και η μεταφορά της παραγωγής στις χώρες των σύγχρονων «κολασμένων») έχει ως αποτέλεσμα η ζωή μας να μην απαιτεί πολύ μυϊκό μόχθο. Πριν όμως βιαστούμε να συμπεράνουμε ότι δεν υπάρχουν «ανδρικά» και «γυναικεία» επαγγέλματα, ας αναρωτηθούμε πόσες γυναίκες δουλεύουν στα ορυχεία, στην εξόρυξη πετρελαίου, ως εναερίτες της ΔΕΗ, ως οδηγοί φορτηγών, ως οικοδόμοι κλπ. Όσο καλές προθέσεις κι αν έχει μια ιδεολογία, κάποια πράγματα είναι φυσικοί νόμοι.»\nΣε όλα αυτά που λες, εκτός από την φυσική δύναμη (που πλέον δεν απαιτείται, όπως ευστοχα σημειώνεις και μπορώ να σου πιστοποιήσω έχοντας δουλέψει στους δύο από τους τέσσερις τομείς που αναφέρεις) σημαντικότερο ρόλο παίζουν και τα κοινωνικά στερεότυπα. Όχι τυχαία, τα ποσοστά απασχόλησης γυναικών σε «Ανδρικά» επαγγέλματα είναι αντιστρόφως ανάλογα με την αντίστοιχη διείσδυση αυτών των στερεοτύπων στην εκάστοτε κοινωνία. Και αυτό δεν είναι ένας αόριστα επικαλούμενος «φυσικός νόμος» αλλά τεκμηριώνεται από επιστημονικές έρευνες και μετρήσεις, όπως είναι το σωστό, γιατί το πως έχουμε μεγαλώσει παίζει ρόλο στο να πιστεύουμε οτι ισχύει κάτι το οποίο στην πραγματικότητα δεν ισχύει.\nΣε ένα σχολείο (πραγματικό περιστατικό) η δασκάλα παραμονή χριστουγέννων λέει στα παιδάκια: Τα κορίτσια να κάτσουν να στολίσουμε την τάξη, τα αγόρια μπορούν να πάνε να παίξουν μπάλα στην αυλή. Εκείνη τη στιγμή καλλιεργείται ένας μέσσι και καίγεται μία ραπίνο. Ένα αγοράκι (που είχε πιό πολύ μυαλό από τη δασκάλα) λέει «γιατί;» η δασκάλα του απάντησε «γιατί το στόλισμα είναι κοριτσίστικό». Ο πιτσιρικάς της απάντησε «δεν υπάρχουν κοριτσίστικα και αγορίστικα παιχνίδια». Προφανως υπάρχουν άπειρες τέτοιες δασκάλες αλλά πολύ λίγα τέτοια παιδάκια. Οπότε τα κορίτσια μεγαλώνουν με το στερεότυπο της κούκλας και τα αγόρια με το στερεότυπο της μπάλας.\n38 Γιώργης // 23 Ιούλιος, 2019 στις 07:32\n@To Madeira: μου φύγανε τα τσίσα από τα γέλια. Ξέχασες την μπάντα να παίζει τη διεθνή ενώ οι παρευρισκόμενοι την τραγουδάνε ο καθένας στη γλώσσα του με υψωμένη τηνν αριστερή γροθιά.\nBrazilakis στο Οι 11 της Μνήμης\nthanosleeds στο Παίζοντας σε δύο γήπεδα την ίδια ημέρα\nBrazilakis στο Όταν μεγαλώσουμε, μπορεί να γίνουμε χαζοί σαν αυτούς\nBrazilakis στο Μπύρες, ναπάλμ, νάρκες, Βιετνάμ\nantoinetabary στο Η μέρα που ο Εουσέμπιο κατάλαβε τι εστί Πελέ\nαρχείο Επιλέξτε μήνα Οκτώβριος 2019 (6) Σεπτέμβριος 2019 (3) Αύγουστος 2019 (5) Ιούλιος 2019 (5) Ιούνιος 2019 (5) Μάιος 2019 (3) Απρίλιος 2019 (6) Μάρτιος 2019 (4) Φεβρουάριος 2019 (6) Ιανουάριος 2019 (6) Δεκέμβριος 2018 (4) Νοέμβριος 2018 (12) Οκτώβριος 2018 (9) Σεπτέμβριος 2018 (10) Αύγουστος 2018 (5) Ιούλιος 2018 (7) Ιούνιος 2018 (13) Μάιος 2018 (13) Απρίλιος 2018 (10) Μάρτιος 2018 (11) Φεβρουάριος 2018 (14) Ιανουάριος 2018 (12) Δεκέμβριος 2017 (14) Νοέμβριος 2017 (14) Οκτώβριος 2017 (16) Σεπτέμβριος 2017 (11) Αύγουστος 2017 (17) Ιούλιος 2017 (17) Ιούνιος 2017 (15) Μάιος 2017 (14) Απρίλιος 2017 (14) Μάρτιος 2017 (18) Φεβρουάριος 2017 (19) Ιανουάριος 2017 (21) Δεκέμβριος 2016 (18) Νοέμβριος 2016 (20) Οκτώβριος 2016 (19) Σεπτέμβριος 2016 (21) Αύγουστος 2016 (19) Ιούλιος 2016 (23) Ιούνιος 2016 (29) Μάιος 2016 (20) Απρίλιος 2016 (18) Μάρτιος 2016 (22) Φεβρουάριος 2016 (24) Ιανουάριος 2016 (26) Δεκέμβριος 2015 (29) Νοέμβριος 2015 (27) Οκτώβριος 2015 (25) Σεπτέμβριος 2015 (23) Αύγουστος 2015 (18) Ιούλιος 2015 (18) Ιούνιος 2015 (23) Μάιος 2015 (28) Απρίλιος 2015 (22) Μάρτιος 2015 (23) Φεβρουάριος 2015 (23) Ιανουάριος 2015 (26) Δεκέμβριος 2014 (23) Νοέμβριος 2014 (26) Οκτώβριος 2014 (18) Σεπτέμβριος 2014 (19) Αύγουστος 2014 (13) Ιούλιος 2014 (20) Ιούνιος 2014 (41) Μάιος 2014 (54) Απρίλιος 2014 (26) Μάρτιος 2014 (40) Φεβρουάριος 2014 (34) Ιανουάριος 2014 (26) Δεκέμβριος 2013 (29) Νοέμβριος 2013 (37) Οκτώβριος 2013 (32) Σεπτέμβριος 2013 (27) Αύγουστος 2013 (26) Ιούλιος 2013 (36) Ιούνιος 2013 (17) Μάιος 2013 (31) Απρίλιος 2013 (19) Μάρτιος 2013 (26) Φεβρουάριος 2013 (24) Ιανουάριος 2013 (18) Δεκέμβριος 2012 (16) Νοέμβριος 2012 (21) Οκτώβριος 2012 (25) Σεπτέμβριος 2012 (22) Αύγουστος 2012 (30) Ιούλιος 2012 (30) Ιούνιος 2012 (49) Μάιος 2012 (56) Απρίλιος 2012 (52) Μάρτιος 2012 (34) Φεβρουάριος 2012 (23) Ιανουάριος 2012 (22) Δεκέμβριος 2011 (26) Νοέμβριος 2011 (26) Οκτώβριος 2011 (22) Σεπτέμβριος 2011 (27) Αύγουστος 2011 (20) Ιούλιος 2011 (30) Ιούνιος 2011 (29) Μάιος 2011 (40) Απρίλιος 2011 (32) Μάρτιος 2011 (36) Φεβρουάριος 2011 (61) Ιανουάριος 2011 (57) Δεκέμβριος 2010 (55) Νοέμβριος 2010 (78) Οκτώβριος 2010 (71) Σεπτέμβριος 2010 (81) Αύγουστος 2010 (69) Ιούλιος 2010 (76) Ιούνιος 2010 (129) Μάιος 2010 (50) Απρίλιος 2010 (34) Μάρτιος 2010 (65) Φεβρουάριος 2010 (44) Ιανουάριος 2010 (66) Δεκέμβριος 2009 (49) Νοέμβριος 2009 (66) Οκτώβριος 2009 (112) Σεπτέμβριος 2009 (107) Αύγουστος 2009 (86) Ιούλιος 2009 (107) Ιούνιος 2009 (137) Μάιος 2009 (97) Απρίλιος 2009 (70) Μάρτιος 2009 (88) Φεβρουάριος 2009 (104) Ιανουάριος 2009 (123) Δεκέμβριος 2008 (89) Νοέμβριος 2008 (95) Οκτώβριος 2008 (95) Σεπτέμβριος 2008 (103) Αύγουστος 2008 (20) 0 (1)


Είσαι «πρωτάρης» στο SEO; - SocialFix\nΠώς λειτουργεί και τι σκοπό εξυπηρετεί\nΟ όρος SEO (Search Engine Optimization) έχει μπει για τα καλά στη ζωή μας το τελευταίο διάστημα. Ξέρουμε όμως τι σημαίνει πραγματικά ή έχουμε απλά μια… εικόνα;\nΠρόκειται λοιπόν για τη διαδικασία βελτιστοποίησης μιας ιστοσελίδας, με στόχο την κατάταξή της σε υψηλότερες θέσεις στα αποτελέσματα των μηχανών αναζήτησης αλλά και το καλύτερο «ξεκαθάρισμα» των χρηστών που τελικά θα την επισκεφθούν.\nΑυτό το «ξεκαθάρισμα» θα βοηθήσει ώστε οι επισκέπτες ενός σάιτ να ενδιαφέρονται πραγματικά για το περιεχόμενό του.\nΕφόσον επιθυμούμε να αναλύσουμε τι ακριβώς σημαίνει SEO, καλό θα ήταν να «σπάσουμε» τις λειτουργίες του και να δούμε βήμα – βήμα πώς ακριβώς λειτουργεί.\nΠοιότητα στην επισκεψιμότητα: Μπορείτε να φέρετε στην ιστοσελίδα σας όλους τους χρήστες του διαδικτύου. Εάν ωστόσο εσείς έχετε ένα e-shop με είδη κηπουρικής και οι επισκέπτες ψάχνουν να βρουν το επόμενό τους κινητό τηλέφωνο, τότε μάλλον κάτι δεν πάει καλά… Θα πρέπει να αναζητήσετε χρήστες που ενδιαφέρονται για τα προϊόντα ή τις υπηρεσίες που προσφέρετε.\nΠοσότητα στην επισκεψιμότητα: Όταν θα έχετε ξεχωρίσει ποιοι είναι οι χρήστες που μπορούν να μετατραπούν σε πελάτες σας, τότε ναι, μπορείτε να αρχίσετε να ζητάτε και μεγαλύτερη επισκεψιμότητα. Η ποιότητα και η ποσότητα είναι ο τέλειος συνδυασμός.\nΟργανικά αποτελέσματα: Το μεγάλο όπλο του SEO. Δημιουργεί κίνηση στην ιστοσελίδα σας, χωρίς να χρειάζεται να πληρώσετε κάποια διαφήμιση. Το μόνο που πρέπει να κάνετε είναι να βελτιστοποιήσετε το περιεχόμενο του σάιτ σας.\nΕσείς αυτό που σίγουρα γνωρίζετε είναι πως τo Google, το Yahoo!, το Bing ή όποια άλλη μηχανή αναζήτησης χρησιμοποιείτε, βρίσκουν πάντοτε με έναν «μαγικό» τρόπο όλες τις πληροφορίες που χρειάζεστε και όλα τα links που θα σας βοηθήσουν να λύσετε όλες τις απορίες σας.\nΤα πράγματα είναι λίγο πιο… περίπλοκα. Η Google διαθέτει ένα πρόγραμμα ανίχνευσης το οποίο συλλέγει πληροφορίες σχετικά με το περιεχόμενο που μπορεί να βρει σε όλο το διαδίκτυο.\nΟι ανιχνευτές της μηχανής αναζήτησης δημιουργούν ένα ευρετήριο, το οποίο στη συνέχεια επεξεργάζεται ένας αλγόριθμος, ο οποίος προσπαθεί να ταιριάξει όλα τα δεδομένα που υπάρχουν με το ερώτημα που έχει αρχικά τεθεί.\nΑφού λοιπόν αναλύσαμε το SE (Search Engine) στο SEO, ήρθε η ώρα να δούμε και το O (Optimization).\nΤο Opimization (βελτιστοποίηση) λοιπόν έχει να κάνει με την προσπάθεια των επαγγελματιών που έχουν δημιουργήσει το περιεχόμενο μίας ιστοσελίδας να δημιουργήσουν εκείνες τις συνθήκες ώστε αυτή η ιστοσελίδα να γίνει όσο το δυνατόν πιο «φιλική» στις μηχανές αναζήτησης.\nΑυτή η διαδικασία έχει πολλές πτυχές: λέξεις – κλειδιά, τίτλοι των tags, ακόμη και τα λινκς που χρησιμοποιούνται εντός της ιστοσελίδας διαδραματίζουν πολύ σημαντικό ρόλο.\nΗ εξέλιξη του SEO\nΤο θέμα με το SEO είναι πως δεν μπορείς ποτέ να πεις ότι το γνωρίζεις… Οι αλγόριθμοι των μηχανών αναζήτησης αλλάζουν διαρκώς και αυτό έχει ως αποτέλεσμα να εξελίσσονται και οι τακτικές που χρησιμοποιούνται για τη βελτιστοποίηση του περιεχομένου μιας ιστοσελίδας.\nΕάν λοιπόν επιθυμείτε να πληρώσετε κάποιους επαγγελματίες που θα σας βοηθήσουν να αυξήσετε την οργανική κίνηση στο σάιτ σας, τότε βεβαιωθείτε πως ενημερώνονται καθημερινά για τις αλλαγές και τις νέες προκλήσεις στον κόσμο του ιντερνετ.


Φιλιατρά: Αγοράστηκε το αμαξίδιο για τον συμπολίτη μας που το είχε αναγκη | FILIATRANEWS\nΦιλιατρά: Αγοράστηκε το αμαξίδιο για τον συμπολίτη μας που το είχε αναγκη\nΗ κοινή προσπάθεια της Κοινωφελούς Επιχείρησης τους Δήμου Τριφυλίας, των Συλλόγων και των Σχολείων των Φιλιατρών αλλά και πολλών πολιτών για την αγορά ενός ηλεκτρικού αμαξιδίου για έναν συνδημότη μας ευοδώθηκε. Το αμαξίδιο έχει πλέον αγοραστεί και είναι στα χέρια μας έτοιμο να παραδοθεί.\nΤην ιδέα εμπνεύστηκαν .....\nοι εκπαιδευτικοί και οι μαθητές του 2ου Νηπιαγωγείο Φιλιατρών, που γνωρίζοντας αυτή την ανάγκη ευαισθητοποιήθηκε και ξεκίνησε να συγκεντρώνει καπάκια προτρέποντας και όλους εμάς. Συμμετέχοντας μικροί και μεγάλοι, φορείς, σύλλογοι, δημόσιες υπηρεσίες και σχολεία συγκεντρώθηκαν καπάκια από ολόκληρη τη Μεσσηνία.\nΗ Κοινωφελής Επιχείρηση κινητοποίησε τους συλλόγους των Φιλιατρών, οι οποίοι πραγματοποίησαν μια εκδήλωση την Κυριακή 28 Φεβρουαρίου στην ταβέρνα του «Βαρελά» και κυκλοφόρησαν κουπόνια αξίας ενός ευρώ για το σκοπό αυτό. Ήταν ιδιαίτερα συγκινητική η συμμετοχή του κόσμου, που ανταποκρίθηκε με κάθε τρόπο. Όλα τα τρόφιμα της εκδήλωσης ήταν προσφορά χορηγών. Πολλοί που δεν μπόρεσαν να παραβρεθούν αγόρασαν κουπόνια. Το αμαξίδιο αγοράστηκε. Ένας συνδημότης μας θα έχει τη δυνατότητα να ζει, να κυκλοφορεί και να χαίρεται μικρές στιγμές της ζωής, όπως όλοι εμείς.\nΣτη διάθεση όλων των συμμετεχόντων στην προσπάθεια αυτή είναι όλα τα παραστατικά της εκδήλωσης και της προμήθειας.\nΕυχαριστούμε θερμά ….. και συνεχίζουμε.\nΌλοι μαζί θα πάρουμε ακουστικά βαρηκοΐας για να κάνουμε το πιο όμορφο δώρο σ ένα μικρό μας συμπολίτη.\nΌσο υπάρχουν άνθρωποι… υπάρχει ελπίδα!\nΑναρτήθηκε από Filiatra News στις 13.4.16\nΕπίσκεψη –ξενάγηση στον ιερό βράχο της Ακρόπολης α...\nΦΕΣΤΙΒΆΛ ΑΡΧΑΙΟΥ ΔΡΑΜΑΤΟΣ ΜΕΣΣΗΝΗ\nΟικονομική Εξόντωση. Ανεβαίνει ο ΦΠΑ ΣΤΟ 24%.\nΟ Σωτήρης Γεωργούντζος δεν πέθανε ακόμα ! Θα βγεί ...\nΦιλιατρά: Νέο κρούσμα φόλας σε αδέσποτη σκυλίτσα π...\nΦιλιατρά: Δύο εντυπωσιακά Γαλλικά σιντριβάνια, μ...\nΦιλιατρά: Αγοράστηκε το αμαξίδιο για τον συμπολίτη...


Αγορα Citalogen Χωρις Συνταγη | Αγορα Citalogen Απο Ελλαδα Φαρμακειο Online\nΑγορα Citalogen (citalopram) 40mg, 20mg, 10mg Απο Ελλαδα Φαρμακειο Online\nCitalogen: Πώς μπορείτε να χρησιμοποιήσετε;\nΟι δερματικές και οι γαστρεντερικές εκδηλώσεις είναι συνηθέστερες στα βρέφη ενώ οι αναπνευστικές εκδηλώσεις σε μεγαλύτερα παιδιά, citalogen 40mg, 20mg, 10mg. Όπως το triplex της καρδιάς παρέχει μοναδικές πληροφορίες για την. Ακολούθως ωριμάζουν οι βρεγματικοί λοβοί που έχουν να κάνουν με την ομιλία και τον προσανατολισμό, τιμη ecodipin ελλαδα. Άμεση ανάγκη για αιμοπετάλια έχει 2χρονο αγοράκι που νοσηλεύεται στο Ογκολογικό Νοσοκομείο Ελπίδα. Ισχιαλγία, που πιθανότατα προήλθε από απότομη κίνηση στο κολύμπι, δεν επέτρεψε στον πρωθυπουργό Αντώνη Σαμαρά να εκκλησιαστεί, πώληση emdesonid greece. Για τον τρόπο με τον οποίο θα αποφύγουμε η εμφάνιση ενός πολύποδα στο παχύ έντερο να εξελιχθεί σε καρκίνο μίλησε ο γαστρεντερολόγος. Η φαρμακευτική καταστολή της έκκρισης του γαστρικού οξέως, lamiter gr online. Ο σοδομισμός δεν χρειάζεται ως μάθημα στα. Ο συγγενής υδροκέφαλος εμφανίζεται με συχνότητα 2 έως 8 νεογνά σε κάθε 1.000 γεννήσεις και σαν αιτιοπαθολογικός παράγοντας έχει, φαρμακείο lucen greece. Κληρονομικότητα είναι η μεταβίβαση χαρακτήρων από τους.\nΗ άνω γνάθος αποτελείται από δύο οστά που ενώνονται στη μέση με μία ραφή, citalopram 40mg, 20mg, 10mg. Συνήθως, η συνδυασμένη διατροφική υποστήριξη είναι αυτή που επιτρέπει στον ασθενή. Γενικές οδηγίες: Από τα μεσάνυχτα της προηγούμενης της εγχείρησης ημέρας, δεν πρέπει να φάτε τίποτα, nipogalin γενόσημο αγορα. Ο πιο κοινός τύπος καρκίνου της. Νέα στοιχεία για τον θάνατο της άτυχης ηθοποιού, repaglinidum φαρμακείο. Η ενέργεια, η οποία μεταφέρεται από ένα κατώτερο. Το κύριο λήμμα αυτής της κατηγορίας είναι το: Όσφρηση, citalogen αγορα φαρμακειο. Το θαυματουργό συνένζυμο Q10 έγινε ιδιαίτερα δημοφιλές ως πολύτιμο. Συνεχιση της κυησης μετα τον ενδομητριο θανατο ενος η περισσοτερων εμβρυων, γενόσημο citalogen. Οι μεσήλικες και οι νεαροί ενήλικες που τρώνε πολλές φυτικές ίνες έχουν λιγότερες πιθανότητες να εκδηλώσουν καρδιοπάθεια αργότερα στη ζωή.\nΠού να αγοράσετε ταμπλέτες citalogen;\nΤα ζευγάρια που θα ωφεληθούν από αυτή την προσέγγιση είναι αυτά που η γυναίκα έχει νεαρή, Citalogen (citalopram) 40mg, 20mg, 10mg. Σας χαρίζει την ευεξία και την αντιοξείδωση που αναζητείτε καθημερινά. Για τους περισσότερους ανθρώπους τα πυκνά μαλλιά αποτελούν ένα σύμβολο νεότητας και δύναμης, citalogen la online. Βότανα και συνταγές που εξαφανίζουν εντερικά παράσιτα - σκουλήκια εκείνοι που έχουν οξυούρους, πρέπει να καταπίνουν το πρωί νηστικοί, μια σκελίδα αμάσητη. Το υπóλοιπο είναι νευρογλοιακά κύτταρα ή νευρογλοία, citalogen παραγγελία online. Οι γιατροί δήλωσαν ότι ίσως είχε μόνο λίγες ημέρες για να ζήσει. Ο συνδυασμός της αντισηπτικής χαλαρωτικής και στυπτικής δράσης του, suprelip γενόσημο αγορα. Ερωτήσεις σχετικά με ιγνυακός τένοντας, Βρες απαντήσεις για οποιαδήποτε ερώτησή σου. Τις περισσότερες φορές η συγκέντρωση αυτής της βλαβερής ουσίας είναι, φθηνό citalogen online. Η τεστοστερόνη είναι η προσωποποίηση της ανδρικής ορμόνης.\nCitalogen: αλληλεπιδράσεις με φάρμακα\nΤα πνευμονιοκοκκικά εμβόλια ενδείκνυται για την ενεργητική ανοσοποίηση με στόχο την πρόληψη της πνευμονιοκοκκικής νόσου που, citalogen citalopram. Καθώς το τρόφιμα και τα υγρά περνούν μέσω του παχέος εντέρου, τα. Ιστολογικά, πρόκειται για κοκκιώματα τύπου ξένου σώματος, citalogen για πώληση online. Την ίδια περίοδο οι γονείς αρχίζουν να. Ο αλφισμός είναι ένα σύνολο γενετικών διαταραχών που χαρακτηρίζεται από την αδυναμία του οργανισμού να παράγει μελανίνη, μία σκούρα χρωστική που, σύγκριση τιμών citalogen online. Η θεραπεία του εγκαύματος του άκρου χεριού, διέπεται αποό τις εξής βασικές. Άλλοι είναι οι μύες που εργάζονται ενώ τρέχετε ή κολυμπάτε, online citalogen. Η πιο διαδεδομένη εξέταση για τη διάγνωση της Γ. Σε κάταγμα κεφαλής της κερκίδας, αναρτούμε το χέρι σε μαντίλι γύρο από, citalogen φαρμακειο online. Το Έγχρωμο Doppler βοηθά στην ανίχνευση.\nCitalogen: Σημαντικές πληροφορίες\nΤο τιτάνιο έχει την ιδιότητα να γίνεται ένα με το οστό της γνάθου, ιδιότητα που, 40mg, 20mg, 10mg citalogen. Παρά το γεγονός ότι υπάρχει από την. Μετάφραση του όρου 'γεννητικά όργανα' στο δωρεάν αγγλικό λεξικό και πολλές ακόμα αγγλικές μεταφράσεις, citalogen φαρμακειο τιμη online. O βασικός μεταβολισμός ενός βρέφους συγκριτικά με του ενήλικα είναι. Η αύξηση των τροχαίων ατυχημάτων έχει σαν αποτέλεσμα τη σημαντική αύξηση του αριθμού των πολυτραυματιών, citalogen ελλαδα. Περίνεο, Είναι μία φλεγμονή του κόλπου που προκαλείται από μύκητες του γένους. Μορφίνη è ένα από τα 30 βρίσκονται σε αλκαλοειδή οπίου, μια σκόνη που παρασκευάζεται από το γαλακτώδες υγρό συλλέγεται μετά την τομή, η κάψουλα του, χωρίς ιατρική συνταγή citalogen online. Ο σύμμαχος για την υγεία είναι το τονωτικό ποτό. 28 Ιανουαρίου 2017 - 20:59. Τα έμμηνα ή μηνιαίες εποχές των γυναικών, όπως και ο τοκετός, τοποθετούνται όλα κάτω από την ίδια αυτή επιρροή, citalogen τιμεσ online. Έτσι στα νεογνά μπορεί να υπάρχει πολύ χαμηλός πυρετός ή ακόμα και υποθερμία σε παρουσία σοβαρής λοίμωξης, ενώ σε νήπια και παιδιά προσχολικής ηλικίας.\nΜπορείτε να αγοράσετε Citalogen (citalopram) 40mg, 20mg, 10mg σε μία από τις ακόλουθες πόλεις:


Στρατιωτικός που αποκεφάλισε Αρμένιο για εθνικιστικούς λόγους γίνεται ήρωας στη χώρα του! Το Στρασβούργο δεν συγχωρεί και τιμωρεί! - ECHRCaseLaw\nMakuchyan και Minasyan κατά Αζερμπαϊτζάν και Ουγγαρίας της 26.05.2020 (αριθ. 17247/13)\nΑνθρωποκτονία με αποκεφαλισμό Αρμένιου στρατιωτικού και απόπειρα ανθρωποκτονίας και δεύτερου Αρμένιου στην Ουγγαρία από στρατιωτικό του Αζερμπαϊτζάν.\nΚαταδίκη του σε ισόβια στην Ουγγαρία και επιστροφή στη χώρα του για συνέχιση έκτισης της ποινής, όπου αντί έκτισης αυτής του απονεμήθηκε χάρη από τον Πρόεδρο του Αζερμπαϊτζάν, αποφυλακίστηκε άμεσα, χαρακτηρίστηκε ήρωας στη χώρα του, προήχθη σε ανώτερο βαθμό, του χορηγήθηκε διαμέρισμα και του δόθηκαν αναδρομικοί μισθοί!\nΤο ΕΔΔΑ έκρινε ότι η απονομή χάριτος για το ειδεχθές έγκλημα που διαπράχθηκε κατά των δύο Αρμένιων δεν ήταν συμβατή με την υποχρέωση του Αζερμπαϊτζάν βάσει του άρθρου 2 να αποτρέψει αποτελεσματικά τη διάπραξη αδικημάτων που θέτουν σε κίνδυνο τη ζωή τρίτων. Συνεπώς, το Δικαστήριο αποφάσισε ότι υπήρξε διαδικαστική παραβίαση του δικαιώματος στη ζωή (άρθρο 2).\nΠεραιτέρω το ΕΔΔΑ διαπίστωσε ότι το μόνο κίνητρο για τις πράξεις του καταδικασθέντος ήταν το γεγονός ότι τα θύματά του ήταν Αρμένιοι και είχε εθνικιστικό περιεχόμενο. Συνεπώς οι δηλώσεις της Κυβέρνησης του Αζερμπαϊτζάν που τον αποκαλούσαν εθνικό ήρωα, παρόλο που διέπραξε έγκλημα μίσους συνιστούσαν απαγορευμένη διάκριση. Το ΕΔΔΑ έκρινε κατά πλειοψηφία παραβίαση του άρθρου 14 της Σύμβασης.\nΕπίσης το ΕΔΔΑ διαπίστωσε ότι τέτοιες κατάφωρα καταχρηστικές ατομικές πράξεις, από στρατιωτικό δεν θα μπορούσαν να έχουν προβλεφθεί από τους διοικητές του και ότι το κράτος του Αζερμπαϊτζάν δεν θα μπορούσε να θεωρηθεί υπεύθυνο γι’ αυτές βάσει του διεθνούς δικαίου μόνο και μόνο επειδή ήταν υπάλληλός του. Κατά συνέπεια έκρινε κατά πλειοψηφία ότι δεν διαπιστώθηκε παραβίαση του δικαιώματος στη ζωή (άρθρο 2) από το Αζερμπαϊτζάν στο ουσιαστικό του σκέλος.\nΤο Δικαστήριο του Στρασβούργου έκρινε ότι οι Ουγγρικές αρχές δεν είχαν αποτύχει στο καθήκον τους για διασφάλιση της τιμωρίας του δολοφόνου καθόσον δεν μπορούσαν να γνωρίζουν ότι η μεταφορά του στο Αζερμπαϊτζάν θα σήμαινε και την αποφυλάκιση του. Κατά συνέπεια δεν υπήρξε παραβίαση του διαδικαστικού σκέλους του άρθρου 2 από την Ουγγαρία.\nΤέλος το ΕΔΔΑ έκρινε ομόφωνα ότι και τα δύο κράτη συμμορφώθηκαν με την υποχρέωση παροχής πληροφοριών για την εξέταση της υπόθεσης στο Δικαστήριο. Δεν διαπίστωσε παραβίαση του άρθρου 38 της ΕΣΔΑ.\nΟι προσφεύγοντες είναι δύο Αρμένιοι υπήκοοι, ο Hayk Makuchyan και ο Samvel Minasyan, οι οποίοι γεννήθηκαν το 1975 και το 1958 αντίστοιχα. Ο δεύτερος απεβίωσε και η χήρα του και τα δυο τους παιδιά συνέχισαν την προσφυγή στη θέση του.\nΤο 2004, ο κ. Makuchyan και ο ανιψιός του Minasyan, G.M., και οι δύο μέλη του αρμενικού στρατού, παρακολούθησαν μαθήματα αγγλικής γλώσσας στη Βουδαπέστη που διοργανώθηκαν από το ΝΑΤΟ και πιο συγκεκριμένα από το «Πρόγραμμα Συνεργασίας για την ειρήνη». Τα μαθήματα συμμετείχαν δύο από καθένα από τα πρώην σοβιετικά κράτη, συμπεριλαμβανομένου του Αζερμπαϊτζάν.\nΤην περίοδο που διεξάγονταν τα μαθήματα, ο R.S., μέλος του στρατού του Αζερμπαϊτζάν, δολοφόνησε τον ανιψιό του Minasyan ενώ κοιμόταν, αποκεφαλίζοντάς τον με ένα τσεκούρι. Στη συνέχεια προσπάθησε επίσης να εισέλθει στο δωμάτιο του κ. Makuchyan πριν συλληφθεί από την ουγγρική αστυνομία.\nΟ R.S. καταδικάστηκε για εκ προθέσεως ιδιαζόντως ειδεχθή ανθρωποκτονία σε ισόβια κάθειρξη από τα ουγγρικά δικαστήρια, με δυνατότητα αποφυλάκισης υπό όρους μετά από 30 χρόνια.\nΚατά τη διάρκεια της ποινικής διαδικασίας ο R.S. δεν επέδειξε καμία μεταμέλεια, ομολογώντας ότι δολοφόνησε τον ανιψιό του Minasyan λόγω της αρμενικής καταγωγής του και επειδή οι Αρμένιοι που συμμετείχαν στο μάθημα τον προκαλούσαν και τον κορόιδευαν.\nΤο 2012, μετά από αίτημα των αρχών του Αζερμπαϊτζάν, ο R.S. μεταφέρθηκε στο Αζερμπαϊτζάν, σύμφωνα με τη Σύμβαση του Συμβουλίου της Ευρώπης για τη μεταφορά καταδικασθέντων ατόμων, για να εκτίσει εκεί το υπόλοιπο της ποινής του.\nΩστόσο, κατά την άφιξή του στο Αζερμπαϊτζάν, ο R.S. πληροφορήθηκε ότι είχε λάβει προεδρική χάρη και αποφυλακίστηκε. Επίσης, προήχθη σε ταγματάρχη σε μια δημόσια τελετή, του χορηγήθηκε διαμέρισμα και του καταβλήθηκε αναδρομικός μισθός οκτώ ετών.\nα) Ουσιαστικό σκέλος του δικαιώματος στη ζωή\nΤο Αζερμπαϊτζάν ήταν υπεύθυνο για τη δολοφονία του G.M. και την απόπειρα δολοφονίας του κ. Makuchyan;\nΤο Δικαστήριο επισήμανε ότι το ισχύον πρότυπο βάσει του διεθνούς δικαίου όριζε πολύ υψηλό όριο αναφορικά με την κρατική ευθύνη για μια πράξη που δεν μπορεί να καταλογιστεί σε ένα κράτος τη στιγμή που διαπράχθηκε. Ειδικότερα, για να χαρακτηριστεί ένα κράτος υπεύθυνο έπρεπε να έχει «αναγνωρίσει» και «ενστερνιστεί» και όχι απλά να «εγκρίνει» την πράξη που διαπράχθηκε.\nΟι ενέργειες της κυβέρνησης του Αζερμπαϊτζάν στο σύνολό της, συμπεριλαμβανομένης της απόφασης να δοθεί χάρη στον R.S., να τον προωθήσουν επαγγελματικά, να του απονέμουν καθυστερούμενες αποδοχές και να του παραχωρήσουν τη χρήση διαμερίσματος, είχαν σαφώς και ξεκάθαρα αποδείξει την «έγκρισή» των αρχών στην συμπεριφορά του.\nΗ εν λόγω έγκριση αντικατοπτρίστηκε σε δηλώσεις που υπέβαλαν οι προσφεύγοντες που είχαν δοθεί από διάφορους αξιωματούχους του Αζερμπαϊτζάν και άλλα άτομα τα οποία εξέφραζαν προσωπική έγκριση σχετικά με τη συμπεριφορά του R.S., την μεταφορά του και την απονομή χάριτος. Το Δικαστήριο συμφώνησε ότι πολλές από τις εν λόγω δηλώσεις, καθώς και η δημιουργία ειδικής ενότητας στην επίσημη ιστοσελίδα του Προέδρου του Αζερμπαϊτζάν με επιστολές που ευχαριστούσαν τον Πρόεδρο της Δημοκρατίας για τη χάρη στον R.S., ήταν ιδιαίτερα προβληματικές καθώς εξυμνούσαν τον R.S. ως εθνικό ήρωα για τα φρικτά εγκλήματα που είχε διαπράξει.\nΩστόσο, το Δικαστήριο δεν ήταν πεπεισμένο ότι το Αζερμπαϊτζάν είχε «σαφώς και ξεκάθαρα» «αναγνωρίσει» και «υιοθετήσει» «ως δικές του» τις αξιοθρήνητες πράξεις του R.S., οι οποίες ήταν μέρος ατομικής απόφασης. Επιπλέον, η επίθεση έλαβε χώρα τη νύχτα, εκτός των ωρών εκπαίδευσης, και δεν υπήρχε καμία απόδειξη ότι διέπραξε τα εγκλήματα με εντολή των ανωτέρων του.\nΤο Δικαστήριο δεν ήταν πεπεισμένο ότι τέτοιες κατάφωρες καταχρηστικές ατομικές πράξεις, που δείχνουν αποστασιοποιημένες μέχρι στιγμής από την επίσημη ιδιότητα του R.S. ως στρατιωτικού, θα μπορούσαν να έχουν προβλεφθεί από τους διοικητές του ή ότι το κράτος του Αζερμπαϊτζάν θα μπορούσε να θεωρηθεί υπεύθυνο γι’ αυτές βάσει του διεθνούς δικαίου μόνο και μόνο επειδή εκπροσωπούσε το κράτος.\nΟύτε υπήρχε οτιδήποτε στο φάκελο της υπόθεσης που να υποδηλώνει ότι η διαδικασία στο Αζερμπαϊτζάν αναφορικά με τη πρόσληψη μελών των ενόπλων δυνάμεων και παρακολούθηση της ικανότητάς τους να υπηρετούν τη περίοδο που ο R.S. στάλθηκε στην αποστολή του στην Ουγγαρία ήταν ανεπαρκής.\nΤονίζοντας ότι η εκτίμησή του βασίστηκε στα πολύ αυστηρά πρότυπα που ορίζει το διεθνές δίκαιο, το Δικαστήριο έκρινε ότι δεν υπήρξε ουσιαστική παραβίαση του δικαιώματος στη ζωή (άρθρο 2) από το Αζερμπαϊτζάν.\nβ) Διαδικαστική πτυχή του δικαιώματος στη ζωή\nΤο Αζερμπαϊτζάν είχε συμμορφωθεί με το καθήκον του σύμφωνα με τη διαδικαστική πτυχή του άρθρου 2 σχετικά με τη διασφάλιση της εκτέλεσης της ποινής του R.S.;\nΤο Δικαστήριο έκρινε ότι το Αζερμπαϊτζάν είχε αναλάβει την ευθύνη για την έκτιση της ποινής του R.S. μετά τη μεταφορά του, και από εκείνη τη στιγμή, κλήθηκε να παράσχει κατάλληλη απάντηση σε ένα πολύ σοβαρό εθνολογικά προκατειλημμένο έγκλημα για το οποίο ένας από τους πολίτες του είχε καταδικασθεί σε άλλη χώρα. Δεδομένης της εξαιρετικά τεταμένης πολιτικής κατάστασης μεταξύ Αζερμπαϊτζάν και Αρμενίας, οι αρχές θα έπρεπε να ήταν πολύ πιο προσεκτικές.\nΩστόσο, αντί να επιβάλει την έκτιση της ποινής στον R.S., τον αποφυλάκισε και τον αντιμετώπισε ως αθώο ή ως αδικαιολόγητα καταδικασθέντα, του απονεμήθηκε χάρη και του χορηγήθηκαν παροχές που δεν είχαν προφανώς νομική βάση σύμφωνα με την εθνική νομοθεσία.\nΕπιπλέον, το Δικαστήριο δεν πείστηκε από τους λόγους που προέβαλε η κυβέρνηση του Αζερμπαϊτζάν για την άμεση αποφυλάκιση του R.S. Όσον αφορά την εικαζόμενη αδικία της ποινικής διαδικασίας, το Δικαστήριο διαπίστωσε ότι ο R.S. δικάστηκε στην Ουγγαρία ενώπιον δικαστηρίων σε δύο επίπεδα, τα οποία είχαν εκδώσει αιτιολογημένες αποφάσεις. Σε κάθε περίπτωση, εάν ο R.S. είχε θεωρήσει τη δίκη του άδικη, θα μπορούσε, αλλά δεν το έπραξε, να προσφύγει ενώπιον του Ευρωπαϊκού Δικαστηρίου κατά της Ουγγαρίας μετά την περάτωση της ποινικής διαδικασίας εναντίον του στα εθνικά δικαστήρια.\nΌσον αφορά την προσωπική κατάσταση και τις ψυχικές δυσκολίες του R.S., δύσκολα θα μπορούσαν να δικαιολογήσουν την αποτυχία των αρχών του Αζερμπαϊτζάν να επιβάλουν την προβλεπόμενη ποινή σε ένα από τους πολίτες του για σοβαρό έγκλημα μίσους. Σε κάθε περίπτωση, η ψυχολογική του κατάσταση είχε αξιολογηθεί διεξοδικά κατά τη διάρκεια της δίκης του στην Ουγγαρία από ιατρικό προσωπικό, το οποίο διαπίστωσε ότι κατανοούσε τις συνέπειες των πράξεών του εκείνη την περίοδο. Πράγματι, η μεταγενέστερη απόφαση για προαγωγή του R.S. αποδείκνυε σαφώς ότι οι αρχές του Αζερμπαϊτζάν τον έκριναν ικανό να συνεχίσει να υπηρετεί στο στρατό και ότι δεν υπέφερε από σοβαρή ψυχική ασθένεια. Στη πράξη χορηγήθηκε αμνηστία στον R.S από τις αρχές του Αζερμπαϊτζάν για τα εγκλήματα που διαπράχθηκαν κατά των Αρμενίων. Αυτό δεν ήταν συμβατό με την υποχρέωση του Αζερμπαϊτζάν βάσει του άρθρου 2 να αποτρέψει αποτελεσματικά τη διάπραξη αδικημάτων που θέτουν σε κίνδυνο τη ζωή τρίτων. Συνεπώς, το Δικαστήριο έκρινε ότι υπήρξε διαδικαστική παραβίαση του δικαιώματος στη ζωή (άρθρου 2) από το Αζερμπαϊτζάν.\nΗ Ουγγαρία είχε αποτύχει στο καθήκον της σύμφωνα με το άρθρο 2 να διασφαλίσει ότι ο R.S. θα συνέχιζε να εκτίει ποινή φυλάκισης ακόμη και αφού είχε φύγει από τη χώρα;\nΠρώτον, το Δικαστήριο σημείωσε ότι οι ουγγρικές αρχές ακολούθησαν κατά γράμμα τη διαδικασία που ορίζονταν στη Σύμβαση του Συμβουλίου της Ευρώπης για τη μεταφορά καταδίκων κατά την έκδοση του R.S.\nΔεν υποβλήθηκαν απτά αποδεικτικά στοιχεία ενώπιον του Δικαστηρίου που να αποδεικνύουν ότι οι ουγγρικές αρχές ξεκάθαρα γνώριζαν ή έπρεπε να γνωρίζουν ότι ο R.S. θα απελευθερώνονταν στο Αζερμπαϊτζάν.\nΠράγματι, δεδομένου του χρόνου που εξέτισε ο R.S. σε ουγγρική φυλακή, το Δικαστήριο δεν διαπίστωσε πώς οι αρχές της χώρας αυτής θα μπορούσαν να έχουν κάνει κάτι περισσότερο από το να σεβαστούν τις διαδικασίες και το πνεύμα της Σύμβασης και να είναι πεπεισμένες ότι ένα τρίτο κράτος του Συμβουλίου της Ευρώπης θα ενεργούσε με καλή πίστη.\nΩς εκ τούτου, δεν υπήρξε διαδικαστική παραβίαση του άρθρου 2 από την Ουγγαρία.\nΗ Αρμενική εθνική καταγωγή των θυμάτων του R.S. είχε παίξει κάποιο ρόλο στα μέτρα που ελήφθησαν από τις αρχές του Αζερμπαϊτζάν μετά την επιστροφή του καταδικασθέντος;\nΤο Δικαστήριο επισήμανε ότι τα ουγγρικά δικαστήρια διαπίστωσαν ότι το μόνο κίνητρο για τις πράξεις του R.S. ήταν το γεγονός ότι τα θύματά του ήταν Αρμένιοι. Η εθνοτική προκατάληψη των εγκλημάτων του ερευνήθηκε πλήρως από την Ουγγαρία και το Δικαστήριο δεν μπορούσε να βρει κανένα λόγο να αμφισβητήσει τα συμπεράσματα των δικαστηρίων.\nΕπιπλέον, ήταν ικανοποιημένο από το γεγονός ότι οι προσφεύγοντες είχαν μια αρκετά πειστική εκ πρώτης όψεως υπόθεση, η οποία δείχνει ότι τα μέτρα των αρχών του Αζερμπαϊτζάν υπέρ του R.S. είχαν ως βάση φυλετικά κίνητρα. Συγκεκριμένα, ο R.S. είχε λάβει χάρη κατά την επιστροφή του, χωρίς κανένα προφανές επίσημο αίτημα ή έννομη διαδικασία. Είχε επίσης προαχθεί και είχε λάβει διάφορα οφέλη, τα οποία, απουσία νομικής βάσης, είχαν ερμηνευτεί ως ανταμοιβή για τη συμπεριφορά του.\nΕπιπλέον, σημείωσε και πάλι τις δηλώσεις αξιωματούχων του Αζερμπαϊτζάν στις οποίες χαρακτήριζαν τον R.S. ως πατριώτη και ήρωα, καθώς και τη δημιουργία ειδικής σελίδας αφιερωμένη στον R.S. στον ιστότοπο του Προέδρου του Αζερμπαϊτζάν.\nΤο ΕΔΔΑ αποδοκίμασε το γεγονός ότι η πλειονότητα αυτών των δηλώσεων είχε εκφράσει ιδιαίτερη υποστήριξη για το γεγονός ότι τα εγκλήματα του R.S. στρέφονταν εναντίον Αρμενίων στρατιωτών και έκρινε ότι η ίδια η ύπαρξη του ιστότοπου υπονοούσε ότι του είχε δοθεί χάρη λόγω της εθνοτικής φύσης της επίθεσης.\nΑπό την άλλη πλευρά, δύο δηλώσεις που παρέχονται από την κυβέρνηση του Αζερμπαϊτζάν, οι οποίες αρνούνται ότι οι ενέργειες του R.S. είχαν εγκριθεί σε επίσημο επίπεδο και ότι δεν είχε θεωρηθεί ήρωας στη χώρα, δεν αρκούσαν για να αντικρούσουν το συντριπτικό αποδεικτικό στοιχείο που κατέθεσαν οι προσφεύγοντες ότι τα διάφορα μέτρα που ελήφθησαν και οδήγησαν στην εικονική ατιμωρησία του R.S., σε συνδυασμό με τη εξύμνηση του εξαιρετικά σκληρού εγκλήματος, είχαν αιτιώδη συνάφεια με την αρμενική εθνικότητα των θυμάτων.\nΗ κυβέρνηση δεν είχε αποδείξει τον αμφισβητούμενο ισχυρισμό των προσφευγόντων για την ύπαρξη διακρίσεων και ότι υπήρξε παραβίαση του άρθρου 14 σε συνδυασμό με το άρθρο 2 από το Αζερμπαϊτζάν.\nΟι κυβερνήσεις του Αζερμπαϊτζάν και της Ουγγαρίας είχαν αποτύχει να προσκομίσουν έγγραφα;\nΟι προσφεύγοντες παραπονέθηκαν ότι και οι δύο Κυβερνήσεις δεν είχαν προσκομίσει έγγραφα που τους ζήτησαν, αναφερόμενοι ιδίως στην προεδρική χάρη του Προέδρου του Αζερμπαϊτζάν και τα πρακτικά των συνεδριάσεων του Προέδρου και τις οδηγίες που εξέδωσε σχετικά με τον R.S.\nΤο Δικαστήριο διαπίστωσε το αντίθετο ότι, κατόπιν αιτήματός του, τόσο το Αζερμπαϊτζάν όσο και η κυβέρνηση της Ουγγαρίας είχαν υποβάλει τα έγγραφα που ζήτησε το Δικαστήριο εντός της προθεσμίας, μεταξύ των οποίων την απόφαση για την προεδρική χάρη. Δεν είχε γνώση άλλου εγγράφου το οποίο οι κυβερνήσεις θα μπορούσαν να έχουν προσκομίσει για την ορθή και αποτελεσματική εξέταση της υπόθεσης των προσφευγόντων και δεν το είχαν παράσχει.\nΣυμπερασματικά, καμία από τις κυβερνήσεις δεν απέτυχε να συνεργαστεί με το Δικαστήριο και δεν υπήρξε παραβίαση του άρθρου 38.\nΤο Δικαστήριο έκρινε ομόφωνα ότι το Αζερμπαϊτζάν έπρεπε να καταβάλει από κοινού στους προσφεύγοντες 15.143,33 στερλίνες (GBP) για έξοδα και δαπάνες. Οι προσφεύγοντες δεν ζήτησαν να τους επιδικαστεί ηθική βλάβη.\nΟ δικαστής Pinto de Albuquerque εξέφρασε μια εν μέρει αντίθετη γνώμη που επισυνάπτεται στην απόφαση (επιμέλεια echrcaselaw.com).


ΓΙΟΓΚΑ: ΑΣΚΗΣΗ; ΤΡΟΠΟΣ ΖΩΗΣ; ΚΑΤΙ ΑΛΛΟ; - Ορθοδοξία\nΔημοσίευσηαπό aposal » Τρί Οκτ 08, 2019 9:13 am\nΔημοσίευσηαπό NikolaosArvanitidis » Τρί Οκτ 08, 2019 10:44 am\nΝομίζω πως υπάρχει ήδη θέμα για τη γιόγκα από ότι είδα κοιτάζοντας τα παλιότερα θέματα. Πέρα από αυτό και εγώ έχω παρατηρήσει ότι στον δυτικό κόσμο (μεταξύ αυτών και η Ελλάδα ως μέλος της ΕΕ) η γιόγκα και τα ανατολίτικα θρησκεύματα και οι πρακτικές τους(γιόγκα, διαλογισμός, φεκ σουικ κτλ) τείνουν να πάρουν το χαρακτήρα μόδας.Αυτά αντικαθιστούν την προσευχή και γίνονται μέρος της κουλτούρας μας.Αντι δηλαδή κάποιος να προσευχηθεί ή να αθληθεί (αν θέλει σωματική άσκηση) καταφεύγει στη γιόγκα, τον διαλογισμό,το φεκ σουικ και πολλά άλλα παρόμοια.Και πετάγονται κάτι έρευνες που βγαίνουν ξαφνικά και μιλάνε για τα οφέλη της γιόγκας και του διαλογισμό και των ανατολίτικων πρακτικών και προσπαθούν να πείσουν όλο και περισσότερους να τα υιοθετήσουν(και φαίνεται να το πετυχαίνουν σιγά σιγά αυτό).\nΔημοσίευσηαπό Πέτρος » Τρί Οκτ 08, 2019 1:10 pm\nΠώς γίνεται λοιπόν ορθόδοξοι χριστιανοί να κάνουν γιόγκα;\nΔημοσίευσηαπό aposal » Τρί Οκτ 08, 2019 1:53 pm\nΕίτε λόγω άγνοιας, είτε λόγω αδιαφορίας.\nΔημοσίευσηαπό NikolaosArvanitidis » Τρί Οκτ 08, 2019 7:29 pm\nΠέτρος έγραψε: Πώς γίνεται λοιπόν ορθόδοξοι χριστιανοί να κάνουν γιόγκα;\nΗ συντριπτική πλειοψηφία του κόσμου δεν ξέρει την ιστορία της γιόγκας.Οι διαφημίσεις της γιόγκας αποκρύπτουν το ότι έχει σχέση με την ινδουιστική θρησκεία και τη προβάλουν σαν κάτι ότι δήθεν κάνει καλό στο πνεύμα και στο σώμα. Οι περισσότεροι δεν γνωρίζουν ότι έχει ινδουιστική προέλευση. Δυστυχώς σήμερα στη χώρα μας πολλοί δεν ψάχνουν ένα θέμα σε βάθος και περιορίζονται σε ότι ακούνε χωρίς να ψάξουν και οι ίδιοι και το αποτέλεσμα είναι τεράστια άγνοια για πολλούς.Πλέον η γιόγκα έχει γίνει πολύ δημοφιλής (σχολές γιόγκας ξετρυπωνουν πολλές σε αρκετές πόλεις).\nΔημοσίευσηαπό Πέτρος » Τρί Οκτ 08, 2019 9:48 pm\nΜπα. Δεν με πείθει.\nΓιόγκα- Σουβλακερί: 0 - 1.\nΚερδίζει η σουβλακερί και εκτός έδρας μάλιστα.\nΔημοσίευσηαπό NikolaosArvanitidis » Τετ Οκτ 09, 2019 9:51 am\nΠέτρο δεν νομίζω εσύ ή εγώ ή κάποιος άλλος Χριστιανός ασκούμενος που καθοδηγείται από πνευματικο να πέσει στην παγίδα της γιόγκα. Αυτό γιατί ξέρει τι είναι γιόγκα. Αυτοί που στη χώρα μας την πατανε είναι συνήθως οι χλιαροι χριστιανοί(στην Ελλάδα έχουμε πολλούς τέτοιους δυστυχώς) λόγω άγνοιας συνήθως αλλά και αδιαφορίας μερικές φορές.Υπάρχουν άτομα που έχουν πάθει εξάρτηση από τη γιόγκα. Για τέτοιο επίπεδο άγνοιας μιλάμε. Καο όλες αυτές οι πρακτικές(γιόγκα, διαλογισμός κτλ) καταστρέφουν και το πνευματικό επίπεδο της χώρας μας.\nΔημοσίευσηαπό aposal » Τετ Οκτ 09, 2019 10:39 am\nNikolaosArvanitidis έγραψε: Αυτοί που στη χώρα μας την πατανε είναι συνήθως οι χλιαροι χριστιανοί(στην Ελλάδα έχουμε πολλούς τέτοιους δυστυχώς)\nΑυτοί είναι η πλειοψηφία.\nΔημοσίευσηαπό NikolaosArvanitidis » Παρ Οκτ 11, 2019 1:48 pm\nΔυστυχώς έχεις δίκιο. Στη χώρα μας οι χλιαροι χριστιανοί είναι η πλειοψηφία οι οποίοι δεν ξέρουν τίποτα για τη γιόγκα εκτός από αυτά που τους λένε οι διαφημίσεις και τα ΜΜΕ που την διαφημίζουν (την γιόγκα).Εχω ρωτήσει μερικά άτομα που κάνουν γιόγκα και το 90% εξ αυτών όταν τους είπα ότι είναι ινδουιστική λατρεία δεν με πίστεψαν και όσοι με πίστεψαν μου είπαν πως δεν είχαν ιδέα γι αυτό.Λογικό. Το ότι η γιόγκα είναι ινδουιστική λατρεία το αναφέρουν μόνο οι ανακοινώσεις ππυ βγάζει η εκκλησία της Ελλάδας και οι μητροπόλεις της και οι χριστιανικες ιστοσελίδες. Τα ΜΜΕ της Ελλάδας δεν το λένε αυτό (τουναντίον διαφημίζουν και με το παραπάνω τεχνικές όπως η γιόγκα και ο διαλογισμός και τις πρωωθουν).\nΔημοσίευσηαπό Πέτρος » Παρ Οκτ 11, 2019 2:15 pm


Τα 35 πράγματα που έμαθε ένας Αθηναίος ζώντας για λίγο στην Κρήτη | Cretablog\n22 Μαΐου 20190193\nΜόλις 1,5 χρόνος χρειάστηκε για να καταλάβει ο Αθηναίος τι εστί… Κρήτη\nΌπως γράφει ο ίδιος στο oneman.gr, «ζωή στο χωριό είναι διαφορετική από την πόλη. Ας πάρουμε αυτό ως δεδομένο. Δεν ξέρω, όμως, πόσο διαφορετική ήταν στο παρελθόν, αλλά πλέον τα πράγματα κοντεύουν να έρθουν ίσα βάρκα ίσα νερά. Η επαρχία κρατά ακόμα κάποια στοιχεία αναλλοίωτα, αλλά η πόλη έχει ‘εισβάλει’ προσπαθώντας να διαφοροποιήσει το dna. Και την απειλεί.\nΌλα αυτά τα… φιλοσοφικά τα παρατήρησα με ιδιαίτερη προσοχή τον πρώτο καιρό της νέας ζωής. Γέννημα θρέμμα Αθηναίος, μεγαλωμένος κέντρο καρακέντρο, βρέθηκα μετά από 37 χρόνια σε ένα παραθαλάσσιο χωριό της Κρήτης, λίγο έξω από το Ηράκλειο. Η καθημερινότητα αποτέλεσε ένα πολιτισμικό σοκ. Εργασία στο κέντρο του Ηρακλείου (μικρή Αθήνα) και το σπίτι στο χωριό. Άρα δικαίωμα στη σύγκριση δύο διαφορετικών ‘κόσμων’.\nΔύο κόσμων, όμως, που έχουν Facebook, Instagram, που τα πιτσιρίκια θέλουν να γίνουν μοντέρνα, βλέπουν Survivor, που η ζωή θέλει να φύγει, για λόγο που δεν καταλαβαίνω, από αυτή της επαρχίας. Μη μας πούνε και χωριάτες, ξέρω ‘γώ.».\nΔεν έχω ακούσει ούτε μια φορά «τίνος είσαι ‘συ;». Με ξέρουν (τρομακτικό ακούγεται αυτό)\nΔεν χρειάζεται ν’ ανάψεις φλας όταν θες να στρίψεις στα στενά του χωριού. Εννιά στις δέκα φορές είσαι μόνος\nΣτο χωριό τίποτα δεν μένει κρυφό. Αυτοκίνητο παρκαρισμένο έξω από το σπίτι στις 3 τα ξημερώματα. Την επόμενη μέρα έχει γίνει γνωστός ο κάτοχος, το σόι του, ο αριθμός ταυτότητας, το ζώδιό του (true story, που λένε και στο… χωριό)\nΚαλοκαίρι (δηλαδή τουριστική σεζόν=8 μήνες) υπέροχα. Δεν βρίσκεις να παρκάρεις λες και είσαι στα Πατήσια. Χειμώνας ησυχία. Επεισόδιο για ‘Κόκκινο Κύκλο’\n– «Ένας κόκορας περιτριγυρίζει τις κότες μας». – «Σφάξ’ τον να τον φάμε με χοντρό μακαρόνι». Στο χωριό αυτά.\nΣχολάς από τη δουλειά και πας για μια βουτιά στη θάλασσα. Χωρίς δεύτερη σκέψη. Μπαμ – μπαμ. Φεύγουν όλα\n12 Νοεμβρίου 20180302\n6 Αυγούστου 20180267\n“Έσβησε” ξαφνικά 37χρονη μητέρα\n16 Αυγούστου 20180335\n18 Ιανουαρίου 20190204\n28 Ιουλίου 20180383


Ξεχάσαμε τι θα πει η λέξη ήττα! – inpaok.com\nΞεχάσαμε τι θα πει η λέξη ήττα!\nΟ Μάνος Τσαλγατίδης γράφει για το ματς με τον Αστέρα και το… αγαπημένο του παιχνίδι\nΑκόμα μία νίκη για τον αήττητο ΠΑΟΚ, που αν συνεχίσει έτσι θα μας λένε τη λέξη ήττα και θα ανοίγουμε λεξικά για να δούμε τι σημαίνει. Eγώ πάντως ήδη έχω αρχίσει να ξεχνάω το νόημα της.\nΟ Δικέφαλος είχε μια αποστολή το απόγευμα της Κυριακής στην Τρίπολη, να νικήσει σε μία έδρα που παραδοσιακά δυσκολεύεται και ήταν εκεί που τελευταία φορά, πριν αρχίσει να τρέχει το εντυπωσιακό του σερί δεν κατάφερε να πάρει βαθμό ή βαθμούς.\nΟ ΠΑΟΚ μπήκε στο γήπεδο απόλυτα συνειδητοποιημένος και κατάφερε να πετύχει μια επαγγελματική νίκη, κόντρα σε έναν αξιόμαχο Αστέρα Τρίπολης, που ξεκάθαρα αδικείται από τη θέση που έχει στον βαθμολογικό πίνακα έως τώρα.\nΟ ΠΑΟΚ σιγά σιγά ρολάρει και αυτό φαίνεται μέσα στο γήπεδο και πιστεύω πως μετά τη διακοπή των εθνικών ομάδων, οι «ασπρόμαυροι» θα δείξουν το πραγματικό τους αγωνιστικό πρόσωπο και θα παίρνουν βαθμούς παίζοντας όμορφο ποδόσφαιρο.


Λέει… Αρίμπας η Οσασούνα! - Onsports.gr\nOnsports team\t29 Ιουνίου 2012, 12:46\nΛέει… Αρίμπας η Οσασούνα!\nΗ διοίκηση της Οσασούνα ανακοίνωσε ότι ήρθε σε συμφωνία με τον Αλεχάντρο Αρίμπας, προσφέροντάς του συμβόλαιο τριετούς διάρκειας, το οποίο και αποδέχτηκε.\nΟ Ισπανός αμυντικός έμεινε ελεύθερος από την Ράγιο Βαγεκάνο, την οποία και βοήθησε πάρα πολύ να κερδίσει την άνοδο στην Πριμέρα Ντιβιζιόν την περίοδο 2010/11, όντας βασικό στέλεχος της οπισθοφυλακής της. Ωστόσο, μετά το τέλος της προηγούμενης σεζόν, επιτράπηκε στον Αρίμπας να αποχωρήσει...\nΗ ομάδα της Παμπλόνας δεν άφησε την ευκαιρία να πάει ανεκμετάλλευτη και προχώρησε σε συμφωνία με τον 23χρονο άσο, ο οποίος μάλιστα έχει και ειδική οψιόν ύψους πέντε εκατομμυρίων ευρώ για όποια ομάδα θελήσει να τον αποκτήσει!\nΟ Αρίμπας πέρασε με επιτυχία τις καθιερωμένες ιατρικές εξετάσεις και έγινε το τρίτο καλοκαιρινό μεταγραφικό απόκτημα της Οσασούνα, πίσω από τους Νάνο και Σίσι.


Σχολείο | mother.gr\nΤι πρέπει να γνωρίζετε για τη νοημοσύνη\nH λογοπεδικός Χαρά Καραμήτσου γράφει για τη νοημοσύνη, που περιλαμβάνει τη μνήμη και την ικανότητα για μάθηση και κριτική σκέψη. Μάθετε περισσότερα...\nΗ διατροφική παιδεία δεν έχει να κάνει μόνο με το περιεχόμενο του πιάτου τους. Ας δούμε λοιπόν τις 10 αρχές για την παιδική διατροφή, που θέτουν τις βάσεις για σωστή ανάπτυξη και υγιή ζωή...\nΜουσείο Τηλεπικοινωνιών ΟΤΕ: βιωματικές δράσεις επικοινωνίας\nΤο Μουσείο Τηλεπικοινωνίων του Ομίλου ΟΤΕ, υποδέχεται τα Χριστούγεννα με μουσειοπαιδαγωγικές δράσεις επικοινωνίας για όλους! Ανακαλύψτε το πρόγραμμα!\nΠολυβιταμινούχα σκευάσματα και παιδί: Τα χρειάζεται;\nΠολλοί γονείς θέλουν να προστατέψουν τα παιδιά τους και μία λύση που συχνά συζητούν είναι να τους χορηγήσουν προληπτικά πολυβιταμινούχα σκευάσματα, με την ελπίδα ότι το παιδί τους θα βοηθηθεί. Είναι άραγε αυτή μια σωστή επιλογή;\nΗ COSMOTE στηρίζει πρωτοβουλίες που ενθαρρύνουν τα παιδιά ν'αναπτύξουν τις ψηφιακές τους δεξιότητες και να γνωρίσουν τον συναρπαστικό κόσμο της ρομποτικής.\nΠοια είναι τα κατάλληλα δώρα για κάθε ηλικία\nΚαθώς τα παιδιά σε κάθε ηλικία αναπτύσσουν διαφορετικές δεξιότητες, τα παιχνίδια αποτελούν οδηγούς ή αφορμές για να ανακαλύψουν τον κόσμο. Σας παρουσιάζουμε έναν κατάλογο για τα ιδανικά παιχνίδια κάθε ηλικίας.


Ψυχολογία και Επικοινωνία: Ήρθαν τα Χριστούγεννα….\nΠάντως αυτές τις γιορτές, τουλάχιστον εμείς οι Έλληνες- ίσως γιατί είναι μέσα στο χειμώνα- θεωρούμε ότι πρέπει να τις γιορτάσουμε σε καθαρά οικογενειακό περιβάλλον, είτε στο δικό μας σπίτι είτε σε κάποιων συγγενών ή φίλων. Κάθε χρόνο σε κάθε οικογένεια και σε κάθε ζευγάρι ανακύπτουν κάποια θεματάκια, που πρέπει να επιλύσουν. Ποια μπορεί να είναι αυτά;\nΑν γίνει στο σπίτι μας πρέπει εμείς να αναλάβουμε όλη τη προετοιμασία: να καθαρίσουμε( θάρθουν «ξένοι» άνθρωποι, μην είναι το σπίτι μας χάλια), να στολίσουμε, να αγοράσουμε τρόφιμα και δώρα για όλους, να μαγειρέψουμε, να συνεννοηθούμε με συγγενείς και φίλους, να στείλουμε τα γράμματα των παιδιών στον Aϊ-Bασίλη και το κυριότερο να δημιουργήσουμε τις συνθήκες που όλοι θα είναι ευχαριστημένοι.\nΑν δεν γίνει στο σπίτι μας είμαστε πιο χαλαροί, γιατί όλα τα παραπάνω τα αναλαμβάνουν άλλοι. Εμείς αυτό που πρέπει να κάνουμε είναι να πάρουμε γλυκά, να φτιάξει η γυναίκα κάποιο φαγητό(εάν απαιτηθεί, εξαρτάται σε ποιους θα πάμε) και να αγοράσουμε μικρο-δωράκια για να τα ανταλλάξουμε με τους οικοδεσπότες.\nΠιο άνετοι είναι αυτοί που είναι μόνοι τους, είναι πιο ευέλικτοι στο πως θα περάσουν αυτές τις ημέρες. Μπορεί την τελευταία στιγμή να αποφασίσουν που θα πάνε και τι θα κάνουν. Δεν πονοκεφαλιάζουν σε λεπτομέρειες συντονισμού και συνεννόησης για τις προτιμήσεις και τις επιθυμίες άλλων.\nΠαρ’ όλα αυτά πάντως μ’ ένα περίεργο τρόπο, αναφύονται κάποια ερωτηματικά που καταφέρνουν κάθε χρόνο, είτε λίγο είτε πολύ, να μας ταλαιπωρούν.\nAς δούμε μερικά από τα πιο συνηθισμένα μεγάλα ή μικρά διλήμματα που έχουν οι άνθρωποι τέτοιες ημέρες. (Σκεφτείτε ότι είναι τόσο σημαντικά, που πολλοί τα φέρνουν προς συζήτηση στις συνεδρίες, στα γραφεία των Ψυχολόγων).\nΗ Β. μια γυναίκα 45 ετών, παντρεμένη με δύο παιδιά, μονολογεί: «Δεν μπορώ να καταλάβω πως γίνεται και στις δύο γιορτές (Χριστούγεννα και Πρωτοχρονιά) πλακώνουν όλοι στο σπίτι μας, γονείς, αδέρφια, ξαδέλφια, κουμπάροι, φίλοι... Στο τέλος εγώ, ο άνδρας μου και τα παιδιά μου, τρικλίζουμε από την κούραση και την ορθοστασία (εγώ έχω και φλεβίτιδα και μου έχει πει ο γιατρός να μην στέκομαι πολύ ώρα όρθια) και αυτό που τελικά μας μένει κάθε χρόνο είναι η αγανάκτηση και μια αίσθηση αδικίας, ότι οι άλλοι το μόνο που σκέφτονται είναι ο εαυτός τους και η καλοπέρασή τους. Δεν ξέρω αν είμαι κακιά, αλλά αισθάνομαι ότι οι άλλοι μας πατάνε, δεν μας υπολογίζουν και μας εκμεταλλεύονται. Κι έχουμε μάθει και τα παιδιά μας, να είναι θύματα. Απ’ την άλλη σκέφτομαι, μπορούμε να πούμε όχι, σ’ αυτούς τους ανθρώπους που είναι κοντινοί συγγενείς και φίλοι;»\nΑυτό που παρατηρούμε στις μέλισσες είναι ότι υπάρχουν η βασίλισσα, οι εργάτριες και οι «κηφήνες». Κατά ένα περίεργο τρόπο, σε πολλές κοινωνικές ομάδες ισχύουν τα ίδια. Μια απ’ αυτές τις ομάδες είναι και οι οικογένειες και κατ’ επέκταση και οι «παρέες».\nΜέσα σ’ αυτές τις ομάδες λοιπόν, πολλές φορές συναντούμε κάποιους,(βλέπε «κηφήνες») που βολεύονται, δεν κουνούν το δακτυλάκι τους και περιμένουν απ’ τους άλλους να τους εξυπηρετήσουν και να ευχαριστηθούν. Είναι οι πρώτοι που καταφτάνουν στις συγκεντρώσεις και γιορτές, κάθονται αναπαυτικά στον καναπέ τους, ανοίγουν συζητήσεις που μπορεί να φέρουν σε δύσκολη θέση κάποιους συνδαιτυμόνες και περιμένουν (συχνά αγανακτούν αν δεν τους εξυπηρετήσεις αμέσως) να τους υπηρετήσεις, χωρίς -ούτε για μια στιγμή- να αναρωτηθούν πώς νιώθουν αυτοί που τους κάλεσαν.\nΟι «εργάτριες» απ’ την άλλη μεριά, λόγω της αντίληψης και της ευαισθησίας τους, να μη διαταράξουν την ηρεμία και την αρμονία των σχέσεων, ειδικά στις γιορτές, με το «πρέπει» ως σημαία, κάνουν αυτό που τόσα χρόνια ξέρουν. Να εξυπηρετούν (υπηρετούν;) χωρίς να λογαριάζουν τις ανάγκες τις δικές τους ή της οικογένειάς τους.\nΑνακύπτει όμως ένα ζήτημα, που συνήθως δεν το εξετάζουμε. Η εικόνα που φαίνεται είναι πλασματική, άκρως επιφανειακή γιατί κατ’ ουσία δεν μπορούμε να χαρούμε ούτε τη γιορτινή ατμόσφαιρα ούτε τη συντροφιά των άλλων (με άλλες συνθήκες δεν θα ίσχυε- εξ΄ άλλου η δυσφορία που νοιώθουμε δεν έχει να κάνει με τα συναισθήματα που έχουμε για τους ανθρώπους αυτούς) .\nΑρκετά συχνά, οι άλλοι, είτε από έλλειψη ενσυναίσθησης και ευαισθησίας είτε γιατί εμείς δεν θέλουμε να δείξουμε ότι δεν μας είναι ευχάριστο όλο αυτό το «πανηγύρι» (πάντα εντός έδρας), εκπλήσσονται όταν αντιληφθούν ότι δεν είμαστε και τόσο ευτυχισμένοι με αυτό το ρόλο.\nΓια να έχει τέλος αυτό το μαρτύριο, συχνά καταφεύγουμε σε δικαιολογίες, ψέματα, ξαφνικές αδιαθεσίες (η Β. μου είπε ότι προφασίστηκε τρομερό πονοκέφαλο και η πεθερά της την «ξεμάτιαζε») εξαφανίσεις, κ.λ.π. Το ζητούμενο είναι ότι αν πραγματικά επιθυμούμε να διατηρήσουμε και να βελτιώσουμε τις σχέσεις μας με κάποιους από τους «σταθερούς» συνδαιτυμόνες των γιορτών, μπορούμε να φανούμε ειλικρινείς απέναντί τους, προτείνοντάς τους για αλλαγή, να πάμε εμείς στο σπίτι τους. Και βεβαίως εμείς θα φτιάξουμε και θα τους πάμε μελομακάρονα !\nΗ Κ. 43 ετών, παντρεμένη με τρία παιδιά, αγωνιά: «Ανησυχώ πολύ. Η κόρη μου είναι 17 χρονών και προχθές μου είπε ότι θέλει να κάνει Πρωτοχρονιά με τις φίλες της. Για μένα και τον άνδρα μου η Πρωτοχρονιά είναι οικογενειακή γιορτή και θέλουμε να είναι όλα τα παιδιά κοντά μας. Τι λέτε κι εσείς, δεν είναι πολύ μικρή για να βγει με τις φίλες της, σ’ ένα μαγαζί που κι εγώ δεν ξέρω, ποιοι θα είναι εκεί. Κι αν την πειράξουν; Αλλά δεν είναι μόνο αυτό. Τέτοια ημέρα και να είναι μόνη της;»\nΑυτό που χρειάζεται να γνωρίζουν όλοι οι γονείς είναι ότι στην εφηβεία, ή λίγο αργότερα, έρχεται κάποτε η στιγμή που τα παιδιά προτιμούν την παρέα των φίλων τους από εκείνη των γονιών ή συγγενών τους. Στους γονείς αυτό βέβαια δεν τους αρέσει και προσπαθούν με κάθε τρόπο, να καθυστερήσουν αυτή την εξέλιξη.\nΌπως κάθε Οργανισμός/Επιχείρηση έχει τους δικούς του κανόνες, κουλτούρα και ρυθμούς έτσι και σε κάθε οικογένεια ισχύει το ίδιο, αλλά ο καλύτερος τρόπος για να αντιμετωπιστούν αυτές οι μικρές «κρίσεις» είναι να μπορούν και οι δύο πλευρές να κάνουν μια αμοιβαία υποχώρηση και να σεβαστούν ο ένας τις επιθυμίες του άλλου.\nΈνας έφηβος μπορεί πολύ καλά να καταλάβει (και πολλές φορές θέλει να ακούσει) ότι οι γονείς τον θέλουν κοντά τους, ειδικά στις γιορτές, αρκεί εκείνοι πρώτοι να δείξουν κατανόηση για τη δική του επιθυμία να είναι με τους φίλους του. Έτσι κι αλλιώς η νύχτα της Πρωτοχρονιάς είναι μεγάλη και υπάρχει χρόνος να γιορτάσει κανείς και με την οικογένειά του και με την παρέα του...\nΗ Μ. με έντονη δυσαρέσκεια λέει: «Με τον Κ. δεσμό περίπου τέσσερα χρόνια. Όλες τις φορές αυτές τις ημέρες τις γιορτάζαμε ξεχωριστά. Αυτός πήγαινε στους δικούς του κι εγώ με την οικογένειά μου. Φέτος είπαμε να είμαστε μαζί, αλλά εκεί που δεν συμφωνούμε είναι με ποιους θα γιορτάσουμε. Εγώ θέλω με τους γονείς μου κι αυτός θέλει να πάμε στους δικούς του. Αυτό με κάνει να σκέφτομαι ότι δεν είναι σωστή επιλογή για μένα ο Κ. Δεν σου κρύβω ότι σκέφτηκα μήπως είναι καλύτερα να χωρίσουμε. Δεν ξέρω. Είμαι μπερδεμένη και απογοητευμένη...».\nΓια να είμαστε ειλικρινείς, αυτό μπορεί να συμβεί και στα «καλλίτερα σπίτια», δηλ. και στα πιο αγαπημένα ζευγάρια, ειδικά όταν δεν υπάρχουν παιδιά. Οι μέρες αυτές είναι γεγονός, σε πολλούς από εμάς, μας φέρνουν όμορφες αναμνήσεις και μας γυρίζουν πίσω στην παιδική ηλικία, είτε συνειδητά είτε ασυνείδητα.\nΑρκετοί είναι αυτοί που νοιώθουν ότι δεν αντέχουν να γιορτάσουν μακριά απ’ τους γονείς, τα αδέρφια, τους πιο στενούς συγγενείς και τους είναι πολύ δύσκολο να αλλάξουν αυτή τη συνήθεια, ακόμα κι αν συγκρουστούν με το/τη σύντροφό τους.\nAν μάλιστα και οι δύο είναι τόσο προσκολλημένοι στις οικογενειακές συνήθειες των γιορτών, μπορεί να δημιουργηθούν εντάσεις. Αυτές τις μέρες των γιορτών όλοι περιμένουμε, να τις περάσουμε καλά με τον άνθρωπο που είμαστε μαζί και να μην αισθανόμαστε μόνοι. Θα πρέπει όμως να ξέρουμε τι είναι πραγματικά αυτό που μας πειράζει, που ο σύντροφός μας επιμένει να γιορτάσει με την οικογένειά του.\nAν υποψιαζόμαστε ότι ο άλλος γενικά προτιμάει διαφορετική συντροφιά από τη δική μας, τότε θα πρέπει να μας ανησυχήσει γιατί αυτή η διαπίστωση, είναι ένα «καμπανάκι» ότι πρέπει να «δούμε» ξανά τη σχέση μας και δεν αφορά τη διαφωνία, για το πώς θα περάσουμε τις γιορτές. Το πιο έντιμο που θα πρέπει να κάνουμε, κάποια κατάλληλη στιγμή, που τα πνεύματα θα έχουν ηρεμήσει, να γίνει μια ειλικρινή συζήτηση, για την πορεία της σχέσης.\nΣτη περίπτωση δε, που απλώς θέλουμε να μας αποδείξει ο άλλος ότι μπορεί να εγκαταλείψει τα πάντα για να είναι μαζί μας, τότε τον βάζουμε σε ένα άνισο δίλημμα, απαιτώντας να διαλέξει ανάμεσα σε εμάς και σε αγαπημένους ανθρώπους και συνήθειες που έχουν συμβολική αξία γι’ αυτόν. Δεν νομίζετε ότι είναι πολύ άδικο και ανέφικτο; Σκεφτείτε αν το έκανε αυτός σ’ εσάς. Πως θα νοιώθατε;\nAν η σχέση μας είναι πράγματι σημαντική και νοιαζόμαστε για τον άλλον, πάντα υπάρχουν τρόποι να το δείξουμε και να «γίνουν όλα»: μπορούμε π.χ. να προτείνουμε να γιορτάσουμε την ημέρα των Χριστουγέννων στους δικούς του και την Πρωτοχρονιά στους δικούς μας, ή ανήμερα των Χριστουγέννων να γιορτάσουμε χωριστά και τη δεύτερη ημέρα ή το βράδυ να βρεθούμε για φαγητό ή ποτό, κ.λ.π. Όλα μπορούμε να τα κάνουμε αρκεί να το θέλουμε. Και το θέλουμε όταν υπάρχει πραγματική Αγάπη.\nΗ Ι. είναι χωρισμένη, ζει με τον εντεκάχρονο γιο της και αναρωτιέται: «Έχω ένα τρομερό δίλημμα με το γιό μου. Με ρώτησε την προηγούμενη εβδομάδα αν θα έρθει και φέτος ο Αϊ- Bασίλης. Είναι φυσιολογικό ένα εντεκάχρονο παιδί να πιστεύει ακόμη στον Αϊ- Bασίλη; Ο γιός μου του έγραψε γράμμα (δάκρυσε)-του ζήτησε να γυρίσει στο σπίτι ο μπαμπάς του- αλλά μήπως ήρθε η ώρα να του πω την αλήθεια; Ξέρετε τι φοβάμαι; Θα πει στα άλλα παιδιά ότι περιμένει τον Αϊ- Bασίλη και θα τον κοροϊδεύουνε...Και είναι πολύ ευαίσθητος!»\nΗ ανθρώπινη ψυχή είναι τόσο υπέροχη όσο και ανεξερεύνητη, ειδικά των παιδιών. Ποτέ δεν ξέρουμε τι κρύβεται στο βάθος του ψυχισμού ενός παιδιού. Μόνο αν εμπιστευθεί κάποιον/α, μπορεί να εξωτερικεύσει αυτό που πραγματικά αισθάνεται. Σε ότι αφορά τώρα τα παιδιά από 10 ετών μέχρι την εφηβεία, μπορεί να θέλουν να πιστεύουν στον Αϊ-Bασίλη, ακόμη κι αν κάπου μέσα τους γνωρίζουν ότι δεν υπάρχει.\nΔεν υπάρχει μάλλον λόγος ανησυχίας και είναι πολύ πιθανό με τους συνομηλίκους του ένα εντεκάχρονο παιδί να κοροϊδεύει και το ίδιο τα μικρότερα παιδιά που πιστεύουν στον Aϊ-Bασίλη.\nΠαρ΄ όλο, που με την αρχή της εφηβείας τελειώνει και η εποχή της μαγικής σκέψης (μυθικά πρόσωπα, φαντάσματα κλπ.) ακόμη και τότε πολλά παιδιά διατηρούν για τον εαυτό τους το δικαίωμα να μην είναι απόλυτα ρεαλιστές... Γιατί όχι;\nΠοιος από εμάς αλήθεια, δεν θα ήθελε, να μπορεί να ξαναπιστέψει στον Αϊ-Bασίλη; (Ακόμη και στα αστεία που λέμε, εμείς οι μεγάλοι, υποβόσκει μια αμυδρή ασυνείδητη ανάγκη να υπάρχει, κάπου ο Aϊ-Bασίλης). Ας μη ξεχνάμε ότι η εγκατάλειψη της παιδικής ηλικίας, όπως και κάθε μεταβατική περίοδος στη ζωή, είναι μία ιδιαίτερα επώδυνη δοκιμασία. Χωρίς να το αναλύσουμε περαιτέρω, από ψυχολογικής απόψεως, ας σκεφτούμε τι ζήτησε το παιδί να του φέρει ο Aϊ-Bασίλης!!\nΚλείνοντας την αναφορά μας στις Άγιες αυτές μέρες με τα ερωτήματα που τυχόν να κάναμε κι εμείς στον εαυτό μας, κάποια στιγμή ή και τώρα που μιλάμε να έχουμε κάποιο δίλημμα για το πώς θα διευθετήσουμε μια κατάσταση, θα ήθελα να προσθέσω ότι μέσα σε μια «αγαπητική σχέση», είναι απαραίτητο να μπορούν οι δύο σύντροφοι να είναι ευέλικτοι και να βρίσκουν τρόπους να ξεπεράσουν τις δυσκολίες τους, που αφορούν προσδοκίες και επιθυμίες και των δύο, περισσότερο από ότι σε άλλες σχέσεις. Aυτό μεταφράζεται ότι βαθιά περιμένουμε από τον «άνθρωπό μας» να μας καταλαβαίνει περισσότερο ακόμη κι απ’ τους γονείς μας.\nΚι όπως λέει και η μάνα μου: «Όταν υπάρχει Αγάπη στο ζευγάρι, ο ένας ακούει την καρδιά του άλλου και τρέχει να τον ευχαριστήσει ».\nΚαλά Χριστούγεννα και ευτυχές το νέον έτος 2017!!!\nΝα είστε υγιείς, αισιόδοξοι και δυνατοί!!!\nwww. google /Χριστούγεννα και Οικογένεια